title: Uskelan Isokylän emäkirkko

text:
Uskelan Isokylän emäkirkko oli varsinaissuomalaisen Uskelan seurakunnan kirkko, joka sijaitsi Isokylässä Uskelan- eli Salonjoen rannalla nykyisen Salon kaupungin alueella. Kirkko oli puinen ristikirkko, ja se purettiin vuonna 1825 maanvyörymän vaurioitettua sitä. Kirkon rauniota purettaessa selvisi, että paikalla oli ollut aiemmin useita kirkkoja. Ensimmäinen kirkko rakennettiin todennäköisesti jo 1210–1220-luvulla. Uskelan emäseurakunta yhdistettiin 1820-luvulla kirkon vaurioitumisen jälkeen Salon kappeliseurakuntaan.
Uskelalla on ollut monta kirkkoa, jotka on rakennettu aina uudelleen vanhalle paikalle. Tämä selvisi, kun viimeisen kirkon raunioita purettiin, ja löydettiin useiden kirkkojen jäänteet.


title: Uskelan Isokylän emäkirkko

text: Ensimmäinen kirkko rakennettiin luultavasti 1210–1220-luvuilla. Koska keskiaika kesti Suomessa kirkollisen elämän ja kirkonrakennuksen kannalta noin 350 vuotta (noin vuodet 1200–1556), kirkkoja lienee ollut tämän jälkeen useita, kun vanhat kirkot ovat palaneet, lahonneet tai jääneet liian pieniksi. Ainakin 1200-luvun lopulla tai 1300-luvun alussa kirkko on kuitenkin mitä luultavimmin korvattu suuremmalla.


title: Uskelan Isokylän emäkirkko

text: Uskelan oletettavasti keskiajalta peräisin ollut emäkirkko paloi 1604, ja se rakennettiin uudelleen todennäköisesti aikaisempien kaltaiseksi. Kirkko korvattiin uudella ja suuremmalla 1660-luvun kuluessa. Sen on arveltu olleen ristikirkko, mutta Suomen kirkkorakennusten historiaan perehtyneen Markus Hiekkasen mukaan tästä ei ole varmuutta. Kirkko paloi jo 1670, ja 1672 valmistuneen uuden kirkon tiedetään varmuudella olleen ristikirkko. Kirkko kärsi maanvyörymistä, ja sitä korjattiin useaan otteeseen. Välillä anottiin jopa koko kirkon käytön lopettamista. 1740-luvulla kirkko hylättiin.


title: Uskelan Isokylän emäkirkko

text: Kirkko päätettiin kuitenkin vuonna 1749 rakentaa vielä kerran uudelleen. Kirkon suunnitteli ja rakennusmestarina toimi Turun tuomiokirkon puuseppä Mats Sipilä. Pintaansa kirkko sai punavärin luultavasti ensimmäisenä Uskelan kirkoista. Samalla rakennettiin hirrestä tapuli.


title: Uskelan Isokylän emäkirkko

text: Lähellä on sijainnut pappila, jonka paikalla on nyt 1800-luvun puolivälistä peräisin olevia rakennuksia. Kirkon ja Pappilan ohi kulkee Hiidentie, jonka Museovirasto on määritellyt Valtakunnallisesti merkittäväksi rakennetuksi kulttuuriympäristöksi. Tie on osa vanhaa maantietä Salosta Pertteliin, ja sen on myös katsottu yhdessä Hämeen Härkätien kanssa olleen osa tieyhteyttä Hämeestä Uskelanjokilaaksoon mahdollisesti jo rautakaudella.


title: Uskelan Isokylän emäkirkko

text: 24. joulukuuta 1825 vyörymäherkällä Uskelanjoella sattui suuri maanvyörymä, jonka seurauksena kirkko jouduttiin myöhemmin purkamaan, koska maata oli lähtenyt kirkon alta pois. Tapaus tuli tunnetuksi, kun Sakari Topelius kirjoitti siitä "Maamme kirjaan". Puretun kirkon peruskiviä käytettiin Perttelin viljamakasiinin rakennusaineena.


title: Uskelan Isokylän emäkirkko

text: Samalle paikalle ei enää rakennettu uutta kirkkoa, vaan kirkon tuhoutumisen seurauksena Uskelan vanha emäseurakunta yhdistettiin Salon kappeliseurakuntaan, josta näin tuli Uskelan uusi emäseurakunta. Uskelan uusi, vielä nykyäänkin käytössä oleva kirkko rakennettiin vuonna 1831 lähelle vanhan Salon kappelikirkon paikkaa, jolloin 1500-luvulta peräisin ollut kivinen kappelikirkko purettiin uuden kirkon rakennustarpeiksi. Vanhan emäkirkon paikalle jäivät hautausmaa ja kellotapuli, jotka ovat käytössä edelleen.


title: Thomas Carper

text: Thomas Richard ”Tom” Carper (s. 23. tammikuuta 1947) on yhdysvaltalainen ekonomi ja demokraattisen puolueen poliitikko. Hän on edustanut Delawarea vuosina 1983–1993 Yhdysvaltain edustajainhuoneessa ja tammikuusta 2001 senaatissa. Hän toimi Delawaren kuvernöörinä vuosina 1993–2001.


title: Bill Nelson

text: Clarence William ”Bill” Nelson (s. 29. syyskuuta 1942 Miami, Florida) on yhdysvaltalainen astronautti, lakimies ja demokraattisen puolueen poliitikko. Hän oli mukana Columbian lennolla STS-61-C 12.-18. tammikuuta 1986.


title: Bill Nelson

text: Nelson aloitti 3. tammikuuta 2001 Yhdysvaltain senaatin jäsenenä Floridasta, jossa hänen nykyiten kautensa päättyy tammikuussa 2019. Nelson oli aiemmin istunut Yhdysvaltain edustajainhuoneessa vuosina 1979–1991. Hän meni vuonna 1972 naimisiin Grace Cavertin kanssa ja he saivat kaksi lasta.


title: Bill Nelson

text: Nelson syntyi Miamissa Nannie Merlen ja C. W. Nelsonin pojaksi. Hän opiskeli Floridan yliopistossa, Yalen yliopistossa sekä Virginian yliopistossa ja palveli Yhdysvaltain maavoimien reserveissä vuosina 1965–1971, josta aktiivipalveluksessa kapteenina 1968–70. Hän istui Floridan edustajainhuoneessa vuosina 1972–1979.


title: Mel Martinez

text: Melquíades Rafael "Mel" Martínez (s. 23. lokakuuta 1946) on yhdysvaltalainen lakimies sekä republikaanisen puolueen poliitikko ja entinen senaattori Floridasta.


title: Mel Martinez

text:
Martinez on kuubalaissyntyinen ja saapui Yhdysvaltoihin vuonna 1962. Hän toimi vuosina 2001–2003 Yhdysvaltain asunto- ja kaupunkikehityksen ministerinä, mutta erosi asettuakseen ehdolle senaattiin. Hän aloitti senaatissa 3. tammikuuta 2005. Hän erosi senaattorin tehtävästä 9. syyskuuta 2009, kesken kauden.
Martinezilla ja hänen vaimollaan Kittyllä on lapset Lauren, John ja Andrew.


title: Frank Jarvis

text: Frank Washington Jarvis (31. elokuuta 1878 – 2. kesäkuuta 1933) oli yhdysvaltalainen pikajuoksija ja vuoden 1900 olympialaisten 100 metrin juoksun olympiavoittaja.


title: Frank Jarvis

text: Jarvis voitti vuonna 1898 Yhdysvaltojen mestaruuskisoissa (silloin AAU:n kisat) 100 jaardin mestaruuden. Sen ansiosta hän oli yksi ennakkosuosikeista Pariisin olympialaisten 100 metrin juoksussa. Suurin ennakkosuosikki oli kuitenkin hänen maanmiehensä Arthus Duffey, joka oli voittanut vuonna 1899 vastaavan kisan ja juuri ennen olympialaisia Britannian mestaruuden.


title: Frank Jarvis

text: Alkuerissä kuitenkin Jarvis juoksi ajan 10,8, joka sivusi maailmaennätystä ja paransi Duffeyn olympiaennätystä 0,6 sekunnilla. Välierissä myös John Tewksbury sivusi maailmanennätystä ajalla 10,8. Kaikki kolme yhdysvaltalaista selviytyivät finaaliin, täydennettynä australialaisella Stanley Rowleylla. Finaalin puolivälissä Duffey johti kilpailua, mutta venäytti lihaksensa ja joutui jättämään juoksun kesken. Sen jälkeen Jarvis juoksi olympiavoittoon.


title: Frank Jarvis

text: Samoissa olympialaisissa Jarvis kilpaili myös kolmiloikassa ja vauhdittomassa kolmiloikassa, mutta ei saavuttanut huippusijoituksia.


title: Frank Jarvis

text: Juoksu-uran jälkeen Jarvis ryhtyi lakimieheksi.


title: Saxby Chambliss

text: Clarence Saxby Chambliss (s. 10. marraskuuta 1943 Warrenton, Pohjois-Carolina) on yhdysvaltalainen lakimies ja republikaanisen puolueen poliitikko. Hän aloitti 3. tammikuuta 2003 Yhdysvaltain senaatin jäsenenä Georgiasta, mitä ennen hän toimi vuodesta 1995 Yhdysvaltain edustajainhuoneen jäsenenä.


title: Saxby Chambliss

text: Chambliss ilmoitti tammikuussa 2013, ettei hae kolmannelle kaudelle vuoden 2014 senaatinvaaleissa.


title: Erottajan paloasema

text:
Erottajan paloasema on Helsingin vanhin käytössä oleva paloasema. Se sijaitsee mäen päällä Kaartinkaupungissa Korkeavuorenkadun varrella lähellä Erottajaa. Se on valmistunut vuonna 1891, ja toimi Helsingin pääpaloasemana vuoteen 1975 asti. Punatiilisen paloasemarakennuksen on suunnitellut suomalainen arkkitehti Theodor Höijer. Sen torni kohoaa 42 metrin korkeuteen. Aseman alaisuuteen kuuluu myös Kaivopuiston meripelastusasema sekä Suomenlinnan pelastusasema. Aseman osoite on Korkeavuorenkatu 26. Asema oli remontissa vuonna 2011–2013. Remontin aikana aseman yksiköt olivat Jätkäsaaren pelastusasemalla. Perustason ambulanssi E HE 1322 on Jätkäsaaren pelastusasemalla. Asemalta käsin toimii myös Helsingin pelastuslaitoksen pelastussukellus.
__notoc__


title: Difenyyliamiini

text: Difenyyliamiinin kemiallinen kaava on CHN ja rakennekaava CHNHCH. Siitä käytetään myös nimiä "N-fenyylianiliini", "aniliinobentseeni", "N,N-difenyyliamiini", "aminobifenyyli" ja "fenyylibentseeniamiini".


title: Difenyyliamiini

text: Difenyyliamiini on normaaliolosuhteissa olomuodoltaan kiinteää, palavaa, värittömiä tai harmaita kiteitä, joilla kukan tuoksu. Sen moolimassa on 169,24 g/mol, sulamispiste 53 °C, kiehumispiste 302 °C, suhteellinen tiheys 1,16 g/cm (vesi = 1,0 g/cm), leimahduspiste 153 °C (c.c.), itsesyttymislämpötila 634 °C ja CAS-numero 122-39-4. Difenyyliamiini ei liukene veteen, mutta liukenee eetteriin ja alkoholiin.


title: Difenyyliamiini

text: Difenyyliamiini hajoaa kuumentuessaan tai palaessaan, jolloin siitä muodostuu myrkyllisiä höyryjä, jotka sisältävät typen oksideja.


title: Difenyyliamiini

text: Difenyyliamiinia käytetään polymeroitumisen estoaineena vinyyliasetaatin pitkäaikaisessa varastoinnissa. Ainetta käytetään myös nitroselluloosaräjähdysaineissa stabilisaattorina, kumikemikaalien valmistuksessa, öljyjen ja rasvojen lisäaineena, hedelmissä kasvitautien torjunta-aineena sekä eläinlääkinnässä matolääkkeenä. Yhdistettä voidaan käyttää myös analyyttisenä reagenssina osoittamaan vahvojen hapettimien kuten nitraatti-ionien läsnäolo.


title: Difenyyliamiini

text: Aine ärsyttää silmiä, ihoa ja hengitysteitä. Pitkäaikaisessa altistumisessa difenyyliamiinille voi seurata vaikutuksia munuaisissa ja veressä. Altistumisen seurauksena vereen voi muodostua methemoglobiinia.


title: Difenyyliamiini

text: Aine on myrkyllistä vesieliöille.


title: Johnny Isakson

text: John Hardy "Johnny" Isakson (s. 28. joulukuuta 1944 Atlanta, Georgia) on yhdysvaltalainen poliitikko ja nykyinen republikaanisen puolueen senaattori Georgiasta.


title: Johnny Isakson

text: Isaksonilla on ruotsalaisia sukujuuria. Hän syntyi Atlantassa ja valmistui Georgian yliopistosta. Hän oli vuonna 1974 epäonnistuneesti ehdolla Georgian edustajainhuoneeseen.


title: Johnny Isakson

text: Isakson oli uudelleen ehdolla Georgian edustajainhuoneeseen vuonna 1976 ja voitti paikan. Hän oli epäonnistuneesti ehdolla Georgian kuvernööriksi vuonna 1990. Hän istui Georgian edustajainhuoneessa seitsemän kautta ja vuosina 1993-96 Georgian senaatissa.


title: Johnny Isakson

text: Vuonna 1999 Isakson valittiin täytevaaleissa Yhdysvaltain edustajainhuoneeseen, jossa hän työskenteli vuoteen 2005 asti, jolloin hän aloitti Yhdysvaltain senaatissa. Isakson valittiin uudelleen 2010 ja 2016. Hänen nykyinen virkakautensa päättyy tammikuussa 2023.


title: Johnny Isakson

text: Isaksonin on ollut vuodesta 1968 saakka naimisissa Dianne Isaksonin kanssa. Heillä on kolme lasta: John, Kevin ja Julie.


title: Oerlikon Contraves

text: Oerlikon Contraves on sveitsiläinen ilmatorjuntakanuunoita valmistava yritys, jonka osake-enemmistön saksalainen Rheinmetall osti vuonna 1999. Nykyään Oerlikon Contraves työllistää maailmanlaajuisesti 2 100 työntekijää ja sen liikevaihto on 522 miljoonaa Sveitsin frangia.


title: Oerlikon Contraves

text: Oerlikon perustettiin vuonna 1906 Sveitsissä. Ilmatorjunta-aseita se ryhtyi valmistamaan vuonna 1924. Kokonaan ilmatorjunta-aseita valmistava yhtiö muodostettiin 1936 nimellä Oerlikon Contraves (latinaa, ).


title: Oerlikon Contraves

text: Yhtiön kuuluisaa vuoden 1914 mallia olevaa 20 mm kanuunaa käytettiin sekä ensimmäisessä että toisessa maailmansodassa ja se on käytössä yhä. Aseen kopioita ja versioita valmistivat Saksan, Ranskan, Britannian ja Japanin asetehtaat.


title: Oerlikon Contraves

text: Yhdysvaltalaisia versioita kuten Mk 4, Mk 10 ja Mk 24 käytettiin toisen maailmansodan ajoista aina Vietnamin sotaan asti. Aluksi sitä käytettiin Yhdysvaltain laivastossa ilmatorjuntaan japanilaisten kamikaze-hyökkäyksiä vastaan. Useimmat sota-alukset lentotukialuksista torpedoveneisiin oli varustettu Oerlikonin tykeillä. Ne pysyivät käytössä aina 1970-luvulle, jolloin ne korvattiin 20 mm Mk 16 -tykeillä.


title: Oerlikon Contraves

text: 1950-luvun alussa yhtiö kehitti 35 mm ilmatorjuntakanuunan Oerlikon KD:n, joka on modernisoituna käytössä myös Suomessa.


title: Larry Craig

text: Larry Edwin Craig (s. 20. heinäkuuta 1945) on yhdysvaltalainen republikaanisen puolueen poliitikko. Hän edusti Idahoa Yhdysvaltain edustajainhuoneessa vuosina 1981–1991 ja senaatissa vuodesta 1991 vuoteen 2009.


title: Larry Craig

text: Craig on syntynyt Idahossa. Hän valmistui Idahon yliopistosta ja jatkoi opintojaan George Washingtonin yliopistossa. Ennen uraa Yhdysvaltain kongressissa hänet oli valittu Idahon senaattiin vuosina 1974, 1976 ja 1978. Craig on National Rifle Associationin johtokunnan jäsen vuodesta 1983.


title: Larry Craig

text: Craigilla on puoliso Suzanne ja tämän kanssa kolme adoptoitua lasta vaimon entisestä avioliitosta.


title: Larry Craig

text: 11. kesäkuuta 2007 Craig pidätettiin Minneapolisin lentoaseman WC:stä. Hän oli poliisin mukaan koputellut lattiaan ja heilutellut kättään koppien seinän alta, minkä siviiliasuinen poliisi tulkitsi homopartnerin hakua merkitseväksi eleeksi. Craig myönsi syyllistyneensä häiriökäyttäytymiseen, muttei ollut ilmoituksensa mukaan hakemassa minkäänlaista seksuaalista kontaktia.


title: Larry Craig

text: Craig tunnetaan homovastaisista puheistaan. Tiedotusvälineille hän korosti jupakan yhteydessä olevansa heteroseksuaali. 8. elokuuta hän sai tuomion "siveettömästä käyttäytymisestä" (). Hän selvisi sakoilla ja vuoden valvomattomalla ehdollisella. Julkisuuteen tapaus pääsi vasta elokuun lopulla "Roll Call" -lehden jutun myötä.


title: Larry Craig

text: Craig jätti luottamustehtävänsä eri valiokunnissa. Jotkut Yhdysvaltain senaattorit, kuten Kit Bond, Norm Coleman ja John McCain, vaativat jopa Craigin eroamista senaatista. Valkoisen talon antaman tiedotteen mukaan George W. Bush oli ilmaissut pettymyksensä Craigin toiminnan suhteen, mutta ei kommentoinut kohua herättänyttä tapausta laajemmin.


title: Larry Craig

text:
Craig ilmoitti syyskuun alussa jättävänsä senaattipaikkansa 30. syyskuuta. Hän perui myöhemmin eroilmoituksensa.
Hän ei kuitenkaan asettunut enää ehdolle vuonna 2008.


title: Rikhardinkadun kirjasto

text: Rikhardinkadun kirjasto on kirjasto Helsingin Kaartinkaupungissa. Uusrenessanssia edustavan kirjastorakennuksen on suunnitellut suomalainen arkkitehti Theodor Höijer, ja se valmistui vuonna 1881 Pohjoismaiden ensimmäisenä yleiseksi kirjastoksi suunniteltuna rakennuksena. Myöhemmin, 1920-luvulla, kirjastoon rakennettiin arkkitehti Runar Eklundin suunnittelema lisäkerros ja kirjatornina tunnettu siipirakennus pihan puolelle. Kirjasto oli Helsingin pääkirjasto vuoteen 1986 saakka.


title: Rikhardinkadun kirjasto

text: Kun uusi pääkirjasto avattiin Itä-Pasilassa, Rikhardinkadun kirjastossa aloitettiin kaksi vuotta kestäneet uudistustyöt. Professori Olof Hanssonin suunnittelemana pyrittiin palauttamaan rakennuksen alkuperäinen tyyli. Peruskorjauksen toinen vaihe valmistui vuonna 2003, jolloin otettiin käyttöön muun muassa uusi nettihuone sekä lukusalin salonki. Lisäksi musiikkiaineisto sai uudet tilat.


title: Rikhardinkadun kirjasto

text: Kirjaston tiloissa ovat toimineet Suomen Taideyhdistys ja Suomen Tiedeseura.


title: Rikhardinkadun kirjasto

text: Vuoden 1882 säätyvaltiopäivillä aatelittomien säätyjen kokoukset pidettiin vastavalmistuneessa kirjastotalossa. Toisen kerroksen tiloissa on nykyään aiheesta kertova muistolaatta.


title: Mike Crapo

text: Michael Dean ”Mike” Crapo (s. 20. toukokuuta 1951 Idaho Falls, Idaho) on yhdysvaltalainen republikaanisen puolueen poliitikko ja lakimies.


title: Mike Crapo

text: Crapo syntyi Idaho Fallsissa. Hän opiskeli alemman korkeakoulututkinnon Brigham Youngin yliopistossa ja "Juris Doctor" -tutkinnon Harvardin yliopiston oikeustieteellisestä vuonna 1977. Crapo on edustanut Idahoa Yhdysvaltain edustajainhuoneessa vuosina 1993–1999 ja senaatissa vuodesta 1999, jossa hänen nykyiten kautensa päättyy vuonna 2023. Crapo on saanut Boy Scouts of American "Distinguished Eagle Scout Awardin" ja toipunut eturauhassyövästä.


title: Mike Crapo

text: Crapo on mormoni. Hän meni kesäkuussa 1974 naimisiin Susan Diane Hasletonin kanssa, ja parilla on lapset Michelle, Brian, Stephanie, Lara ja Paul.


title: Näennäisfysiikka

text: Näennäisfysiikka on näennäistiedettä, joka käyttää fysiikan kieltä ja menetelmiä. Sille on tyypillistä muillekin näennäistieteille tyypilliset puutteet kuten falsifioitavuuden ja vertaisarvioinnin puute. Näennäisfysiikaksi ei lasketa vanhentuneita teorioita, ei edes selvästi virheellisiä teorioita kuten Aristoteleen painovoimateoria. Osa vanhentuneista tai selityskyvyltään karkeista teorioista kuten Newtonin mekaniikka ovat tietyissä käytännön sovelluksissa edelleen käyttökelpoisia.


title: Dick Lugar

text: Richard Green "Dick" Lugar (s. 4. huhtikuuta 1932 Indianapolis) on yhdysvaltalainen republikaanisen puolueen poliitikko ja pitkäaikainen senaattori Indianasta.


title: Dick Lugar

text: Lugar valittiin senaattiin ensimmäisen kerran vuonna 1976. Vuonna 2006 demokraattinen puolue ei edes asettanut hänelle vastaehdokasta, mutta Lugar jäi valitsematta senaattiin vuoden 2012 vaalissa.


title: Kirsti Wallasvaara

text: Kirsti Anneli Wallasvaara (s. 23. joulukuuta 1942 Helsinki) on suomalainen näyttelijä, joka valmistui teatterikoulusta 1967. Hän on esiintynyt elokuvissa etupäässä 1960- ja 1970-luvulla. Hänen tunnetuimmat roolisuorituksensa olivat elokuvissa "Käpy selän alla" (1966), "Lapualaismorsian" (1967), "Asfalttilampaat" (1968) sekä "Mies, joka ei osannut sanoa ei" (1975). Teatterinäyttämöillä häntä on nähty Porin, Tampereen, Kuopion ja Lahden kaupunginteattereissa sekä KOM-teatterissa Helsingissä.


title: Kirsti Wallasvaara

text: Wallasvaara on ollut naimisissa ohjaaja Pentti Kotkaniemen (1966–1977) ja Eero Kankaanpään (1981–1985) kanssa. Hänellä on kaksi lasta, joista vanhin on entinen jääkiekkoilija Mikael Kotkaniemi. Nykyisin hän on naimisissa puuseppä-artesaani Jari "Jartsa" Kilposen kanssa.


title: Valmis lentoon

text: Valmis lentoon on norjalainen lentäjäkirja, joka on julkaistu Suomessa WSOY:n Nuorten toivekirjastossa vuonna 1961. Kirjoittaja on norjalainen lentäjäeverstiluutnantti.


title: Valmis lentoon

text: Kirja on itsenäinen jatko saman tekijän aiemmille lentoaiheisille nuortenkirjoille Lentokone kadoksissa (Otter Tre To Kallar!, 1959) ja Hyppää, Petter! (Blå 2 - hopp ut!, 1960). Päähenkilöt kaikissa kirjoissa ovat pitkälti samoja. Tosin he ovat kaikki edenneet urallaan: luutnantista on tullut kapteeni, vänrikeistä luutnantteja ja kersantista vänrikki.


title: Valmis lentoon

text: Tarina tapahtuu Norjan ilmavoimien tukikohdassa Gardermoenissa. Henkilöt ovat nuoria norjalaisia NATO-hävittäjälentäjiä, jotka odottavat vanhoja F-84 Thunderjetejä korvaavaa uutta ääntä nopeampaa hävittäjää. Koneen tyyppiä ei mainita, mutta kuvauksen perusteella kysymyksessä saattaisi olla Thunderjetistä edelleen kehitetty RF-84F Thunderflash, jota Norjan ilmavoimat hankki tuolloin.


title: Valmis lentoon

text: Heitä on näiden tarinoiden muotin mukaisesti monenlaisia: isoja, pieniä, hyväntuulisia, nopeasti kimpaantuvia, velttoja ja vastuuntuntoinen lentueenpäällikkö.


title: Valmis lentoon

text: Näiden lisäksi on vanha, erikoinen (se, että hän kuuntelee laajasta levykokoelmastaan Mozartia, on selvä viesti kirjaa lukeville pojille), yksinäinen, kirjan lopussa lentopelkoiseksi paljastunut teknikkokapteeni Robertsen, joka ei tietenkään usko laskelmiin vaan kokemukseen, jota hänellä on potkurikoneista paljon ja suihkukoneistakin melkoisesti. Laivueenkomentaja toteaakin että Robertsen on ajanut eri lentokoneita kentällä enemmän kuin muut lentäjät yhteensäkään ilmassa.


title: Valmis lentoon

text: Kirjan Norja on kelpo NATO-maa. Se on 1950-luvulla kirjoitetussa kirjassa ollut myös kansallista linimenttiä toisen maailmansodan tapahtumille Norjassa.


title: Valmis lentoon

text: Koska kirja on 1950-luvun kansallinen versio poikain ilmailukirja-tuotteesta, siinä on esillä äänimuuri eli yliäänilentäminenkin. Ensimmäinen ohjaaja joutui tekemään heittoistuinhypyn koneen vian vuoksi kuin rangaistuksena siitä, että lensi syöksyssä yliääninopeutta.


title: Valmis lentoon

text: Toinenkin kone putoaa ja sen ohjaaja pelastetaan vuoristosta helikopterilla. Tässä kohdassa esiintyy ainoan kerran koko kirjassa edellisten saman tekijän kirjojen oleellinen sivuhahmo, jättimäinen ja omaleimainen helikopterilentäjä Svein Rogne, hänkin jo kapteenina.


title: Valmis lentoon

text: Tutkimuslautakunta ei löydä syytä. Tässä vaiheena avuksi tulee silmälasipäinen nuori insinööriupseeri, joka hänkään ei keksi oikeaa vauriomoodia. Jäänmuodostusta epäillään.


title: Valmis lentoon

text: Robertsen yrittää hiihtää yksin koneen hylyn luo mutta jää lumivyöryyn ja pelastuu vain hyvän onnen kautta. Robertsen pitää itseään jotenkin syyllisenä onnettomuuksiin ja luulee muidenkin epäilevän häntä. Hän tutkii uuden koneen siiven itse.


title: Valmis lentoon

text: Kolmaskin perusteellisesti tarkastettu kone, numero HI-G, syöksyy mereen siivenjuuritulipalon vuoksi. Ohjaaja pelastuu.


title: Valmis lentoon

text: Vanha teknikko ja nuori lentueenpäällikkö ratkaisevat lopulta pulman – kabiinin lämmitysilman sisäänotto aikaansaa siiven tulipalon: putken ulkoaukko jäätyy umpeen ja kun imupumppu käynnistetään putki menee lyttyyn tyhjiöstä ruhjoen levitessään polttoaineputken jolloin lentopetrolia valuu kuumalle moottorin pinnalle ja palo on valmis.


title: Valmis lentoon

text: Koelento kaksipaikkaisella koneella johtaa tulipaloon ja pakkolaskuun maasta ohjattuna laskuna. Koneen ongelma ratkaistiin pienellä muutoksella.


title: Evan Bayh

text: Birch Evans "Evan" Bayh III (s. 26. joulukuuta 1955 Shirkieville, Indiana) on yhdysvaltalainen lakimies ja demokraattisen puolueen poliitikko. Hän toimi vuosina 1989–1997 Indianan kuvernöörinä ja vuosina 1999–2011 Yhdysvaltain senaattorina Indianasta.


title: Evan Bayh

text: Bayhin isä on entinen senaattori ja presidenttiehdokas Birch Bayh (s. 1928). Nuorempi Bayh valmistui Indianan yliopiston "Kelley School of Businessista" vuonna 1978 ja sai Juris Doctorin arvon Virginian yliopistosta 1981. Hänellä on vaimonsa Susanin kanssa kaksospojat Beau ja Nicholas (s. 1995).


title: Evan Bayh

text: Bayh valittiin senaattiin vuonna 1998 sekä uudelleen vuonna 2004. Hän ei pyrkinyt kolmannelle kuusivuotiskaudelle vuonna 2010. Häntä pidettiin mahdollisena presidenttiehdokkaana 2000 ja 2004. 15. joulukuuta 2006 hän ilmoitti yllättäen, että ei aio asettua ehdolle Yhdysvaltain presidentinvaalissa 2008. Bill Clinton ilmaisi lausunnossaan toukokuussa 2000 puoltavansa Bayhin presidenttiehdokkuutta.


title: Siivet maailman taivaalla

text: Siivet maailman taivaalla on ilmailukirjailija Pauli Hirvosen kirjoittama kooste eri ilmailukirjoista. Sen on julkaissut Otava vuonna 1967. Kirjassa on 267 sivua.


title: Siivet maailman taivaalla

text: Kirja sisältää lyhennelmiä ja otteita ilmailukirjoista:


title: Siivet maailman taivaalla

text: Ulkomaisia kirja- ja kirjailijalainauksia tässä teoksessa.


title: Chuck Grassley

text: Charles Ernest ”Chuck” Grassley (s. 17. syyskuuta 1933 New Hartford, Iowa) on yhdysvaltalainen republikaanipoliitikko. Hän on edustanut Iowaa Yhdysvaltain senaatissa vuodesta 1981, jossa hänen nykyinen kautensa päättyy tammikuussa 2023. Hän istui aiemmin Yhdysvaltain edustajainhuoneessa vuosina 1975–1981. Senaatin republikaanit äänestivät Grassleyn President pro Temporeksi marraskuussa 2018. Hän aloittaa tehtävässä 3. tammikuuta 2019, kun 116. kongressi aloittaa työnsä.


title: Chuck Grassley

text: Grassley syntyi Iowan New Hartfordissa ja opiskeli 1950-luvulla Iowan eri yliopistoissa. Ennen valtakunnanpolitiikkaan lähtemistä Grassley toimi vuosina 1959–74 kongressiedustajana Iowan osavaltionkongressin alahuoneessa.


title: Ahvola (kirja)

text: Ahvola on Paavo Susitaipaleen kirjoittama kirja, jonka aiheena on vapaussota. WSOY julkaisi 232-sivuisen kirjan vuonna 1937. Kirjasta otettiin uusi painos jo samana vuonna ja kolmas painos seuraavana vuonna. WSOY julkaisi teoksen neljännen painoksen 1984 (ISBN 978-951-0-12485-7).


title: Ahvola (kirja)

text: Paavo Susitaival oli suomalainen nuori upseeri, joka osallistui Suomen sisällissodassa teoksessaan kuvaamaan Ahvolan taisteluun. Kirjoittaja kuvaa sitä Suomen Verdunin taisteluksi. Kirjan rytmi ja kuvaustapa on hyvin samanlainen kuin Arne Somersalon muistelmakirja hänen kokemuksistaan Saksan länsirintamalla I maailmansodassa.


title: Ahvola (kirja)

text: Alholassa Viipurista pohjoiseen valkoisten toiminta alkoi heti sisällissodan alussa, mutta punaisten vastarinta piti sodan loppuun asti. Hägglundin sotilassukua oli Antreassa esikuntapäällikkönä, jolta Susitaival sai komennuksen Ahvolaan. Majuri Aarne Sihvo komensi valkoisten joukkoja Karjalan rintamalla. Siellä sodan alussa oli venäläisiä matruuseja ottanut poikkeuksellisen paljon osaa sotaan. Tällä oli mahdollisesti tekemistä Pietarin läheisyydellä, koska muualla Suomessa venäläisten osuus taisteluihin oli vähäisempää.


title: Ahvola (kirja)

text: Suninmäki tuli hyökkäysten kohteeksi puolin ja toisin. Siellä oli mm. konekivääriasema, jonka miehistöllä ei juuri ollut mahdollisuutta pysyä vahtivuoroaan hengissä. Tykistötaistelut tuhosivat taloja, silti niissä yritettiin pitää esikuntia, sairaaloita, majoitustiloja. Sitenkin taistelun miesvoiman tuhlaaminen muistutti Verdunia.


title: John Culver

text: John Chester Culver (8. elokuuta 1932 Rochester, Minnesota – 26. joulukuuta 2018) oli yhdysvaltalainen lakimies ja demokraattisen puolueen poliitikko. Hän edusti vuosina 1965–1975 Iowaa Yhdysvaltain edustajainhuoneessa ja vuosina 1975–1981 senaatissa.


title: John Culver

text: Culver valmistui juristiksi Harvard Law Schoolista vuonna 1962. Ennen lakiopintoja hän palveli vuosina 1955–1958 Yhdysvaltain merijalkaväessä.


title: John Culver

text: Culverin poika Chet toimi Iowan kuvernöörinä vuosina 2007–2011.


title: Jokikylän abiturientit

text: Jokikylän abiturientit on Aarne Mustasalon vuonna 1929 Gummeruksen kustantamana ilmestynyt romaani.


title: Jokikylän abiturientit

text: Dokumenttimainen romaani kertoo kolmen ison maatilan pojan lukio-opiskeluista Turussa syksyllä 1905. He ovat kotoisin Jokikylästä. Lukion ylimmän luokan oppilaiden ylimielisyys uusia lukiolaisia kohtaan ei juuri poikkea nykyisestä, mutta tuo kokeneisuus tuotiin esiin puheessa.


title: Jokikylän abiturientit

text: Koululaiset kävivät retkillä ja lauloivat paljon. Oihonna oli turkulaistyttö, johon kaikki lukiolaispojat ihastuivat, mutta ihastukset etenivät vain tansseihin koulujen tanssiaisissa ja kävelyihin kaupungin kaduilla. Tunnekuohahdukset vastasivat nykyaikaa.


title: Jokikylän abiturientit

text: Abiturientit kävelivät ohuiden kävelykeppien kanssa kasvoillaan cascognelaisilmeet ja työväen samanikäisiä poikia, joita kutsuttiin "hunneiksi", se ärsytti ja he kutsuivat abiturientteja "apinoiksi rusinapuussa". Tämä johti muutamiin tappeluiden mm. Jokikylän poikien ja "hunnien" välillä.


title: Jokikylän abiturientit

text: Venäjän ja Japanin sota mainitaan, Bobrikovin salamurha, Suomen kaartin lopettaminen, Suomessa kerätty adressi ja sen tarjoaminen tsaarille tämän lomaillessa Suomen saaristossa. Kirjoittaja toteaa heikon keisarin jääneen kokonaan panslavistien käsiin. Sekä ylioppilaat että työväki alkoivat protestoida hallitsijan manifestia vastaan. Suomalaiset alkoivat toivoa vapautta satojen vuosien siirtomaa-ajan jälkeen. 30. lokakuuta tehtiin yleislakko Helsingissä työväen johdolla. Virkamiehet, koulut ja yliopistot pohtivat, mitä he uskaltaisivat tehdä. Turussakin alettiin kokoontua mielenosoituskulkueihin. Helsingin yliopiston ylioppilaat ja polysteekkarit olivat yhtyneet lakkoon. Turussa pohdittiin, mitä pitäisi tehdä. Kirjan sankarit olivat koulujen välisissä neuvotteluissa mukana. Keisarin kuvia heitettiin Aurajokeen. Ihmisjoukot, nuoret herrasmiehet ja puotipuksut eikä työväki, alkoivat pahoinpidellä toisia suomalaisia. Huhut kertoivat kasakoiden olevan tulossa palauttamaan järjestyksen. Suojeluskuntia perustettiin järjestyksen valvomiseksi suomalaisin voimin. Kotikylässä käydessään pojat huomaavat siellä ihmisten haluavan asioiden jatkuvan vanhalla rauhallisella tavalla, viis itsenäisyydestä.


title: Jokikylän abiturientit

text: Venäjän opiskelu oli tullut muodolliseksi ja sen kurssit läpäisi suullisessa tentissä ilman kielen osaamista. Mutta ylioppilaskirjoitukset oli tilaisuus, joka kokosi kaikki abiturientit kokeeseen Helsinkiin. Tämä merkitsi myös hyväksijättöä tutulle rouva Sjögrenille, jonka elinkeinona oli toispaikkakuntalaiset lukiolaiset, joille hänen talonsa ja ruokansa oli koti monen vuoden ajan.


title: MAKS

text: MAKS () on venäläinen kaupallinen ilmailunäyttely.


title: MAKS

text: Se järjestetään Moskovan lähellä Žukovskissa M. M. Gromovin tutkimuslaitoksen (LII) Ramenskojen lentokentällä. Näyttelyt alkoivat 1992 nimellä Mosaeroshow-92. Vuodesta 1993 lähtien nättely on järjestetty nykyisellä nimellään parittomina vuosina (MAKS-1993, MAKS-1995...MAKS-2013).


title: MAKS

text: Elokuun 2005 näyttelyssä vierailijoita oli 512 000 henkeä. Ulkomaisia näytteilleasettajia oli 134 ja venäläisiä 520.


title: MAKS

text: Vuoden 2007 näyttely MAKS 2007 järjestettiin 21.–26. elokuuta. Näyttelyn avasi Venäjän presidentti Vladimir Putin. Esillä olivat muun muassa Mikojan-Gurevitš, Suhoi, EADS, Boeing, Alenia, GIFAS ja Euroopan avaruusjärjestö.


title: MAKS

text: Vuoden 2009 näyttely MAKS 2009 järjestettiin 18.-23. elokuuta. Kävijöitä oli yli puoli miljoonaa. Kaksi Venäjän ritarit -taitolentoryhmän Suhoi Su-27 -konetta törmäsi toisiinsa muutamaa päivää ennen näyttelyn alkua. Kummankin koneen kyydissä olleet onnistuivat pelastautumaan heittoistuimella, mutta tästä huolimatta yksi lentäjä menehtyi ja kaksi muuta sai vakavia vammoja. Onnettumuuden seurauksena taitolentoryhmä peruutti esiintymisensä näyttelyssä.


title: MAKS

text: Vuonna 2011 näyttely järjestettiin 16.–21. elokuuta. Näyttelyssä esiintyi mm. viidennen sukupolven suihkuhävittäjä Suhoi PAK FA. Yhdysvaltain ilmavoimat ja laivasto toi tapahtumaan ensi kertaa 12 taistelukonetta, ml. F-15E ja F-16C -hävittäjät, Boeing B-52 Stratofortress, C-130J Hercules Tactical Transport Aircraft ja Boeing KC-135 Stratotanker.


title: Tuynhuys

text: Tuynhuys on historiallinen rakennus Etelä-Afrikan Kapkaupungissa. Se on toiminut Etelä-Afrikan presidentin toimistona vuodesta 1985 lähtien. Tuynhuysin historia ulottuu 1600-luvulle saakka, mutta nykyisen muotonsa rakennus sai vuonna 1751 päättyneiden uudistustöiden tuloksena.


title: Renga

text: Renga () on japanilainen ketjurunouden muoto. Sen kirjoittamiseen osallistuu kaksi tai useampi henkilö. Renga muodostuu useammasta kahden säkeistön pituisesta runosta, niin että ensimmäistä ja viimeistä lukuun ottamatta jokainen säkeistö kuuluu kahteen runoon. Säkeistö siis muodostaa runon sekä sitä edeltävän että seuraavan säkeistön kanssa. Jokaisen säkeistön merkitys määräytyy runon toisen säkeistön mukaan, jolloin rengan jokainen säkeistö voi saada kaksi eri merkitystä. Renga kehittyi tankarunoudesta ja rengan aloitussäkeistö "hokku" (発句) loi puolestaan perustan myöhemmin omaksi runoudenlajikseen eronneelle haikulle.


title: Renga

text: Japanin kronikoiden, Kojikin ja Nihonshokin, mukaan japaninkielinen ketjurunous syntyi keisari Keikōn hallituskaudella, puolimyyttisen prinssi Yamatotakerun sotaretkellä, prinssin ja hänen miestensä lyhyestä runomuotoisesta keskustelusta. Retken tapahtuma-ajankohta on kuitenkin vaikea arvioida. Yamatotakerun runossaan mainitsemasta Tsukuban vuoresta muodostui kuitenkin myöhemmin Japanin ketjurunouden symboli. Vanhin kirjoitettu varsinainen ketjuruno löytyy vanhasta runokokoelmasta Man’yōshūsta. Runon alkuosan kirjoitti nunna ja lopun Nara-kauden runoilija Ōtomo no Yakamochi.


title: Renga

text: Heian-kaudella nousi suosioon lyhyt tankamuotoinen "tan-renga" (短連歌). Rengaa pidettiin tähän aikaan lähinnä ajanvietteenä eikä sillä ollut taiteellista merkittävyyttä. Ketjuruno alkoi pidentyä kauden loppupuolella, jolloin syntyivät "kusari-renga" ja "chō-renga". Kamakura-kaudella rengan pituus jatkoi kasvamistaan ja lopulta yleisiksi muodoiksi vakiintuivat 50- ja 100-säkeistöiset ketjurunot. Myöhemmin säkeistöjen määrä kutistui 36:teen ("kasen"). Rengalle alkoi myös muodostua erilaisia sääntöjä, joita sen kirjoittamisessa tuli noudattaa. Ketjurunous levisi myös runoutta tyypillisesti harjoittaneen hoviylhäisön ulkopuolelle ja erityisesti samurailuokan keskuuteen. Samuraiden harjoittama renga oli kuitenkin kevyempää ("mushin") ja vähemmin sääntöihin sidottua kuin hovissa jatkunut sääntöihin sidottu ja vakavampi rengatyyli ("ushin"). Leikkisästä mushin-koulukunnasta kehittyi myöhemmin uusi runoudenlaji haikai.


title: Renga

text: Ensimmäisen varsinaisen renga-antologian toimitti Nijō Yoshimoto vuonna 1356. Antologian nimi Tsukubashū tulee Tsukuban vuoresta.


title: Afrikanmetsäpäästäinen

text: Afrikanmetsäpäästäinen ("Crocidura olivieri") on melko isokokoinen Afrikassa elävä päästäislaji.


title: Afrikanmetsäpäästäinen

text: Afrikanmetsäpäästäisestä on aiemmin käytetty myös tieteellistä nimeä "Crocidura flavescens", mutta nykykäsityksen mukaan laajalle levinnyt, isokokoinen afrikanmetsäpäästäinen ("Crocidura olivieri") ja eteläisessä Afrikassa tavattava keltakotipäästäinen ("Crocidura flavescens") ovat kaksi eri lajia.


title: Afrikanmetsäpäästäinen

text:
Afrikanmetsäpäästäinen on yksi suurimmista päästäisistä: sen vartalo voi olla 10–15 cm pitkä, häntä lähes kymmensenttinen ja painoakin kertyy 40–80 grammaa.
Afrikanmetsäpäästäistä tavataan Afrikan pohjoisosissa: Egyptissä ja Senegalista Etiopiaan ulottuvalla vyöhykkeellä.


title: Afrikanmetsäpäästäinen

text: Afrikanmetsäpäästäinen on hyönteissyöjä.


title: Reggie Walker

text: Reginald Edgar ”Reggie” Walker (16. maaliskuuta 1889 – 5. marraskuuta 1951) oli eteläafrikkalainen yleisurheilija ja olympiavoittaja 100 metrin juoksussa.


title: Reggie Walker

text: Reggie Walker oli kotoisin Natalin provinssista. Vaikka Walker oli vuoden 1907 Etelä-Afrikan mestari, hän ei ollut suurimpien suosikkien joukossa Lontoon olympialaisten 100 metrin kisassa vuonna 1908. Hänellä oli ongelmia Lontoon matkan rahoittamisessa, kunnes natalilainen urheilutoimittaja keräsi rahaston tukemaan Walkerin matkaa. Englannissa hän oli Harold Abrahamsia myöhemmin valmentaneen Sam Mussabinin valmennettavana.


title: Reggie Walker

text: Muutamat suurista nimistä eivät selviytyneet loppukilpailuun asti, mutta Walker selvisi. Ensimmäisen alkueränsä hän voitti varsin helposti ajalla 11,0 sekuntia. Semifinaalissa Walker pudotti yhdysvaltalaisen William W. Mayn loppukilpailusta juostuaan olympiaennätystä sivunneen ajan 10,8 sekuntia. May jäi toiseksi ajalla 11,0. Loppukilpailussa Walker kohtasi kolme pohjoisamerikkalaista urheilijaa, joista kovin ennakkoon oli olympiaennätystä molemmissa karsintajuoksuissaan sivunnut James Rector. Finaalissa Walker kuitenkin voitti Rectorin vajaan puolen metrin erolla ajalla 10,8.


title: Reggie Walker

text: Walker on edelleen nuorimpana 100 metrin olympiavoiton saavuttanut miesjuoksija. Hän oli voittaessaan 19 vuoden ja 128 päivän ikäinen.


title: Siegfried Jerusalem

text: Siegfried Jerusalem (s. 17. huhtikuuta 1940 Oberhausen) on saksalainen tenori, fakiltaan heldentenori. Oopperaosistaan ja aivan erityisesti Richard Wagnerin teosten sankaritenorin rooleistaan tunnettu laulaja alkoi 1990-luvulla paneutua myös liediin, varsinkin Richard Straussin, Gustav Mahlerin ja Robert Schumannin laulutaiteeseen.


title: Siegfried Jerusalem

text: Hänen kuuluisimpia roolejaan ovat olleet mm. Wagnerin Siegfriedin ja Parsifalin nimiroolit sekä Tristanin ja Isolden Tristan.


title: Helena Haavisto

text: Helena Haavisto (24. elokuuta 1927 Alajärvi – 13. heinäkuuta 2005 Helsinki) oli suomalainen näyttelijä. Hän opiskeli Teatterikoulussa 1945–1947 ja näytteli sitten Savonlinnassa, Mikkelissä, Vaasassa, Tampereen Teatterissa ja Helsingin Kansanteatteri-Työväenteatterissa vuoteen 1965, jolloin jäi freelanceriksi.


title: Helena Haavisto

text: Ensimmäisen kerran hän esiintyi elokuvassa "Härmästä poikia kymmenen" (1950). Suomalaiset muistavat hänet ennen kaikkea 1960- ja 1970-luvuilla tuotetusta "Naapurilähiö"-televisiosarjasta, jossa hän esitti Lieslahden perheen Marjatta-äitiä, ammatiltaan lastensuojelun tarkastajaa. Haavistolla oli myös merkittävä rooli Pekka Parikan ohjaamissa elokuvissa "Pohjanmaa" (1988) ja "Talvisota" (1989).


title: Helena Haavisto

text: Helena Haavisto oli vuodesta 1952 naimisissa Jorma Panulan kanssa ja heillä on kaksi tytärtä, näyttelijät Terhi Panula ja Anu Panula, sekä pojat Petri Panula ja Sami Panula. Hän harrasti kuvanveistoa ja piti 1980-luvulla omaa Kellarigalleriaa Helsingin Fredrikinkadulla. Painin olympiavoittaja Arvo Haavisto oli Helena Haaviston setä.


title: Kaarlo Juurela

text: Kaarlo ”Kalle” Kustaa Juurela (30. maaliskuuta 1929 Mustasaari – 2. helmikuuta 2010 Bangkok, Thaimaa) oli suomalainen näyttelijä. Hän aloitti uransa Vaasan Suomalaisessa Teatterissa vuonna 1951, siirtyi Hämeenlinnan kaupunginteatteriin 1955, Lilla teaterniin 1959 ja Televisioteatteriin 1963, josta jäi vapaaksi taiteilijaksi 1960-luvun lopulla.


title: Kaarlo Juurela

text: Juurelan elokuvaroolit sijoittuivat etupäässä 1960- ja 1970-lukujen komedioihin. Hän esitti sketsiviihdettä yhdessä Maj-Britt Heljon kanssa televisiossa ja ravintoloissa. Juurelan muistettavin hahmo oli Vekseli-Ville, Suhina-Lempin poikaystävä. Molemmat esiintyivät myös vakiojäseninä Radioteatterin "Yhtä köyttä -yhdistyksen" kokouksissa. Niissä Juurelan roolihenkilönä oli Peksujeff, kerkeäkielinen ja vilkkusilmäinen karjalaisukko.


title: Kaarlo Juurela

text: Kaarlo Juurela kunnostautui myös musiikin saralla, etenkin kuplettiperinteen elvyttäjänä. Juurela kuoli sairaskohtaukseen lomamatkalla Bangkokissa.


title: Maya (tietokoneohjelma)

text: Maya on ammattilaistason 3D-mallinnus- ja animointiohjelmisto, joka on nykyisin Autodeskin omistuksessa. Alkuperäinen kehittäjä on Alias Systems Corporation (ent. Alias|Wavefront).


title: Maya (tietokoneohjelma)

text: Mayaa käytetään laajalti eri tietokonegrafiikkaa hyödyntävillä aloilla, erityisesti elokuva-, TV- ja peliteollisuudessa. Ohjelmasta on saatavilla ominaisuuksiltaan, hinnoiltaan ja lisensseiltään toisistaan poikkeavia versioita, Maya Complete, Maya Unlimited sekä Maya Personal Learning Edition.


title: Maya (tietokoneohjelma)

text: SGI:n ostettua Wavefront Technologies ja Alias Research Inc yritykset näiden tekemän ohjelmakoodi siirrettiin IRIX-käyttöjärjestelmälle, jolloin projektin nimi oli "Maya".


title: Russ Feingold

text: Russell Dana ”Russ” Feingold (s. 2. maaliskuuta 1953) on yhdysvaltalainen lakimies ja demokraattisen puolueen poliitikko. Hän edusti vuodesta 1993 vuoteen 2011 Wisconsinia Yhdysvaltain senaatissa.


title: Russ Feingold

text: Feingold syntyi Wisconsinissa juutalaiseen perheeseen. Hänen isovanhempansa olivat venäläisiä ja galitsialaisia maahanmuuttajia. Feingold opiskeli Joseph A. Craig High Schoolissa, Wisconsin–Madisonin yliopistossa, Oxfordin yliopiston Magdalen Collegessa sekä Harvardin "Law Schoolissa". Hän sai Juris Doctorin arvon vuonna 1979.


title: Russ Feingold

text: Feingold tuli vuonna 1982 valituksi Wisconsinin senaattiin. Hän istui siinä, kunnes sai paikan Yhdysvaltain senaatissa. Hänellä on ollut kaksi avioliittoa. Hän meni vuonna 1977 naimisiin Sue o.s. Levinen kanssa ja sai kaksi lasta, Jessican ja Ellenin. Parin erottua yhdeksän vuotta myöhemmin Feingold solmi uuden avioliiton Mary Speerschneiderin, o.s. Erpenbachin kanssa. Mary oli eronnut Timm Speerschneiderista ja saanut tämän kanssa kaksi lasta, Samin ja Tedin. Mary ja Russ ilmoittivat 11. huhtikuuta 2005 hakevansa avioeroa. Kun Feingold ei ole Washington DC:ssä, hän asuu Wisconsinin Middletonissa.


title: Russ Feingold

text: Feingold oli ainoa senaattori, joka äänesti vuonna 2001 kiisteltyä Patriot Act -lakia vastaan. Hänestä tuli myös 17. elokuuta 2005 ensimmäinen senaattori, joka esitti tarkkaa päivämäärää vetäytymiseksi Irakista. Hän kannatti tämän tapahtumista viimeistään 31. joulukuuta 2006. Asiaa harkittuaan hän päätti olla asettumatta ehdolle Yhdysvaltain presidentinvaalissa 2008.


title: Russ Feingold

text: Feingold oli vuonna 2010 ehdolla neljännelle kaudelle Yhdysvaltain senaatissa, mutta hävisi republikaani Ron Johnsonille prosentein 47–52.


title: Malin Reitan

text: Malin Reitan (s. 8. elokuuta 1995 Trondheim, Norja) on norjalainen lastenmusiikin laulaja. Hän sijoittui kolmanneksi Lasten Euroviisuissa vuonna 2005 kappaleellaan "Sommer og skolefri".


title: Malin Reitan

text: Reitanin ura alkoi yhdeksänvuotiaana kun hän osallistui Norjan karsintakilpailuun vuoden 2005 Lasten Euroviisuja varten. Hänet valittiin karsintojen loppukilpailuun yhdeksi kymmenestä ehdokkaaksi, mutta hänen omalla Trondheimin murteella tekemänsä laulu oli liian lyhyt, joten hänen piti lisätä siihen vielä yksi säkeistö. Malin yllätti itsensä voittamalla karsinnat ylivoimaisesti ja voittoa seurasi kesän kestänyt konserttikiertue sekä televisioesiintymisiä, joissa hän keräsi esiintymiskokemusta. Marraskuussa Lasten Euroviisuissa hän tuli kolmanneksi joka oli Norjan paras sijoitus siihen mennessä.


title: Malin Reitan

text: Reitanin ensimmäinen studioalbumi oli "Malin på månen". Se ilmestyi 8. toukokuuta 2006 ja oli kotimaassaan välitön menestys nousten listan kuudennelle sijalle. Albumille sisältyi kilpailulaulu "Sommer og skolefri". Reitanin toisena studioalbumina julkaistiin 27. marraskuuta 2006 joululevy "Malin's jul". Kolmas levy "Pang" ilmestyi huhtikuussa 2008 ja se ylitti muutamassa viikossa kultalevyn rajan.


title: Liisamaija Laaksonen

text: Liisamaija Laaksonen-Kaitue (s. 6. toukokuuta 1938 Lahti) on suomalainen näyttelijä, joka on tullut tunnetuksi etenkin televisioelokuvien ja -sarjojen rooleistaan. Hän on myös käsikirjoittanut useita televisionäytelmiä 1990- ja 2000-luvuilla.


title: Liisamaija Laaksonen

text: Laaksonen kävi Suomen teatterikoulun 1960–1963 ja toimi Yleisradion vakinaisena näyttelijänä 1963–1998 ja vuodesta 1998 lähtien vapaana taiteilijana. Hän on vieraillut Suomen Kansallisteatterissa, Intimiteatterissa, Helsingin kaupunginteatterissa, Suomen Kansallisoopperassa ja Savonlinnan Oopperajuhlilla. Lisäksi hän on pitänyt runoiltoja ympäri Suomea sekä Ruotsissa, Saksassa, Yhdysvalloissa ja Kanadassa.


title: Liisamaija Laaksonen

text: Laaksonen lauloi 1960-luvun lopulla lauluyhtye Stideissä, jonka muut jäsenet olivat näyttelijät Iris-Lilja Lassila ja Tarja-Tuulikki Tarsala. Heidän suurin hittinsä oli vuoden 1969 "Pienenä tyttönä", joka on Laaksosen sävellys.


title: Liisamaija Laaksonen

text: Liisamaija Laaksonen on palkittu Jussi-patsaalla näyttelijäsuorituksistaan elokuvissa "Mustaa valkoisella" (1968), "Ihmiselon ihanuus ja kurjuus" (1989) ja "Kaivo" (1992). Myös hänen roolinsa televisiosarjassa "Solveigin laulu" (1974) herätti aikanaan laajalti huomiota.


title: Liisamaija Laaksonen

text: Laaksosen kirjoittama draama "Lumikit" voitti fiktiosarjan pääpalkinnon, kultaisen nymfin, Monte Carlon tv-festivaaleilla vuonna 1987.


title: Liisamaija Laaksonen

text: Laaksoselle myönnettiin Pro Finlandia -mitali 1989. Hän on saanut myös Suomi-palkinnon. Vuonna 2012 hänet palkittiin elämäntyöstään Kultaisella Venlalla.


title: Liisamaija Laaksonen

text: Näyttelijä Katariina Kaitue on Liisamaija Laaksosen tytär. Laaksosella on myös kaksi poikaa, Karri ja Ville, molemmat juristeja. Aviomies Raimo Kaitue menehtyi tapaturmaisesti vuonna 1978.


title: Cosmopolitan (lehti)

text: Cosmopolitan on nuorille naisille suunnattu aikakauslehti, joka ilmestyy kerran kuussa. Sen suomalainen päätoimittaja on Miina Lange. Suomessa lehden levikki on 80 705, ja lehteä lukee 277 000 lukijaa. Lehti julkaistiin ensimmäisen kerran vuonna 1886 Yhdysvalloissa perhelehtenä, mutta myöhemmin se muutettiin naistenlehdeksi 1960-luvulla. "Cosmopolitan" tunnetaan myös nimellä "Cosmo", ja sen nykyisiä aiheita ovat mm. suhteet ja seksi, terveys, urat, itsekehitys, julkkikset, muoti ja kauneus. Hearst Magazinen julkaisemana "Cosmopolitanilla" on 58 kansainvälistä painosta, sitä julkaistaan 34 eri kielellä ja se on levinnyt yli 100 maahan.


title: Cosmopolitan (lehti)

text: Suomessa "Cosmopolitania" julkaisee vuoden 2017 loppuun asti Sanoma Media Finland, ja vuoden 2018 alusta lehti siirtyy Fokus Medialle.


title: Cosmopolitan (lehti)

text: Schlist & Field alkoi julkaista "Cosmopolitania" vuonna 1886, jolloin lehti oli suunnattu koko perheelle.


title: Cosmopolitan (lehti)

text: Paul Schlist kertoi ensimmäisille lukijoilleen, että lehti on "ensimmäisen luokan perhelehti", lisäten, että lehdessä tulee olemaan erillinen osa naisille, jossa kerrotaan mm. muodista, kodin sisustamisesta, ruoanlaitosta, kodin- ja lastenhoidosta, jne. sekä erillinen osa perheen nuorimmille.


title: Cosmopolitan (lehti)

text: "Cosmopolitanin" lukijamäärä nousi 25 000:een samana vuonna, mutta maaliskuussa 1888 Schlist & Field ei enää julkaissut lehteä. John Brisben Walker osti lehden vuonna 1889, ja E. D. Walkerista, entisestä "Harper's Monthlyn" työntekijästä, tuli lehden toimittaja. Kirjoittajiin kuuluivat mm. Annie Besant, Ambrose Bierce, Theodore Dreiser, Rudyard Kipling, Jack London, Willa Cather ja Edith Wharton. Lehden lukijamäärä nousi 75 000:een vuonna 1892.


title: Cosmopolitan (lehti)

text: Vuonna 1897 "Cosmopolitan" julkisti suunnitelmansa ilmaisesta koulusta: "Oppilaan ei tarvitse maksaa mitään. Kaikki kulut maksaa "Cosmopolitan". Ei maksuja, paitsi pantti oppitunneista." Kun 20 000 ihmistä allekirjoitti välittömästi sopimuksen, Walker ei pystynytkään rahoittamaan koulua, ja jokaiselta oppilaalta alettiin veloittaa 20 dollaria vuodessa.


title: Cosmopolitan (lehti)

text: Vuonna 1905 William Randolph Hearst maksoi lehdestä noin 400 000 dollaria (nykyvaluuttaa noin 11 000 000 dollaria) ja toi lehteen journalisti Charles Edward Russellin. Tämä kirjoitti lehteen tutkivia artikkeleita, kuten "The Growth of Caste in America", "At the Throat of the Republic" ja "What Are You Going to Do About It?" sekä "Colorado – New Tricks in an Old Game".


title: Cosmopolitan (lehti)

text: Muita lehden kirjoittajia olivat mm. Alfred Henry Lewis, Sinclair Lewis, A. J. Cronin, David Graham Phillips, George Bernard Shaw, Upton Sinclair ja Ida Tarbell. Kuvittajia olivat mm. Francis Attwood, Dean Cornwell, James Montgomery Flagg ja Harrison Fisher.


title: Cosmopolitan (lehti)

text: Maaliskuussa 1930-luvulla lehden lukijamäärä oli noussut jo 1 700 000:een.


title: Cosmopolitan (lehti)

text: Lehdessä ollut fiktio väheni huomattavasti 1950-luvun aikana, ja lukijamäärä laski hieman miljoonan yläpuolelle vuonna 1955. Lehden ensimmäinen kulta-aika tuli päätökseensä, kun televisiot alkoivat yleistyä ja kiinnostus lehtiin hiipua.


title: Cosmopolitan (lehti)

text: Vuonna 1965 hiipuvan kirjallisuuslehden päätoimittajaksi tuli Helen Gurley Brown, joka oli tullut tunnetuksi vuonna 1963 julkaistusta nuorten naisten sukupuolioppaasta "Sex and the Single Girl". Hänen johdollaan "Cosmopolitan" käänsi suuntaansa ja otti kohderyhmäkseen uuden ajan itsenäiset nuoret naiset. Brownin 32 vuotta kestäneen päätoimittajuuden aikana "Cosmopolitanin" levikki nousi 800 000 kappaleesta kolmeen miljoonaan.


title: Cosmopolitan (lehti)

text: Viime vuosina lehti ja varsinkin sen kannen otsikot ovat muuttuneet eroottisemmiksi. Kroger, USA:n suurin kauppaketju, peittää nykyään "Cosmopolitanien" kannet lehtihyllyissä niistä tehtyjen valitusten takia. Keväällä 2018 kauppaketjujätti Walmart päätti poistaa "Cosmopolitanin" kassakäytäviensä lehtihyllyistä National Center on Sexual Exploitation (NCOSE) -järjestön painostuksen tuloksena.


title: Cosmopolitan (lehti)

text: Ison-Britannian "Cosmopolitan", jota alettiin julkaista 1970-luvun alussa, oli hyvin tunnettu seksuaalisista otsikoistaan, vahvasta seksikielestään, miesten alastomuudesta ja seksiin liittyvistä aiheista. Vuonna 1999 "CosmoGIRL!", "Cosmopolitanin" sisarlehti, joka on suunnattu teini-ikäisille tytöille, luotiin. Lehti kuitenkin lopetettiin joulukuussa 2008.


title: Cosmopolitan (lehti)

text: Lehdessä olevat tositarinat kertovat usein selviytyjistä ja turvallisuusohjeista vaarallisiin tilanteisiin.


title: Heikki Savolainen (tuottaja)

text: Heikki ”Hessu” Savolainen (s. 1964) on suomalainen äänittäjä, äänisuunnittelija, tuottaja ja manageri.


title: Heikki Savolainen (tuottaja)

text: Savolainen suoritti Yleisradion äänitarkkailijakurssin vuosina 1983–1985, minkä jälkeen hänet valittiin Yleisradion musiikkituotantoon musiikkitarkkailijaksi. Vuosina 1985-1996 Savolainen työskenteli Yleisradion musiikki-, kuunnelma- ja TV1:n ulkotuotannoissa pääasiassa musiikkitarkkailijana ja -tuottajana.


title: Heikki Savolainen (tuottaja)

text: Vuosina 1983–1993 Savolainen toimi Savonlinnan oopperajuhlilla vastuunaan esitettyjen teosten äänisuunnittelu. Vuosina 1996–1998 hän oli Radio Cityssä tekniikan päällikkönä ja sen jälkeen siirtyi Suomenlinnassa toimivan Seawolf Studios Oy:n Wolfgang Recordsiin tuottajaksi ja äänittäjäksi. Hän on toiminut livemiksaajana Eternal Erection-, Aulanko- ja Alamaailman vasarat -yhtyeille.


title: Heikki Savolainen (tuottaja)

text: Savolainen on palkittu töistään Emma-palkinnolla (Ismo Alanko Säätiön "Pulu", 1998) ja Prix Italia -palkinnolla. Hän on opettanut Sibelius-Akatemian musiikkiteknologian osastolla sekä Teatterikorkeakoulun valo- ja äänisuunnittelun laitoksella.


title: Heikki Savolainen (tuottaja)

text: Heikki Savolainen on tuottanut muun muassa Trio Töykeiden, Perko-Pyysalo Poppoon, Ismo Alanko Säätiön ja XL:n levyjä.


title: CFP

text: CFP on lyhenne seuraavista asioista:


title: Randy Steven Kraft

text: Randy Steven Kraft (s. 19. maaliskuuta 1945) on yhdysvaltalainen sarjamurhaaja.


title: Randy Steven Kraft

text: Kraft syntyi Kaliforniassa, johon hänen vanhempansa olivat muuttaneet Wyomingista ennen pojan syntymää. Hän oli perheensä neljäs lapsi ja ainoa poika. Hän valmistui Westminster High Schoolista ja opiskeli sen jälkeen Claremont McKenna Collegessa.


title: Randy Steven Kraft

text: Kraft myönsi vuonna 1969 olevansa homoseksuaalinen ja joutui samana vuonna erotetuksi Yhdysvaltain ilmavoimista "terveyssyistä". Tämän jälkeen hän palasi työskentelemään baariin. Hänen ensimmäinen tunnettu uhrinsa Wayne Joseph Dukette (30) löydettiin kuolleena loppuvuodesta 1971. Kuolinpäiväksi arvioitiin 20. syyskuuta 1969.


title: Randy Steven Kraft

text: 1970- ja 1980-luvuilla Kalifornian moottoriteiden varsilla sattui useita raakoja henkirikoksia. Uhrit olivat miespuolisia teini-ikäisiä tai nuoria aikuisia, ja usein heitä oli kidutettu tai käytetty seksuaalisesti hyväksi. Ruumiit oli jätetty näkyville.


title: Randy Steven Kraft

text: Kraft oli vähällä joutua pidätetyksi vuonna 1975, kun high schoolin kesken jättäneen 19-vuotiaan Keith Daven Crotwellin pää löydettiin Kaliforniasta. Kraft väitti kuulustelussa jättäneensä Crotwellin autostaan elävänä. Syytteitä ei nostettu, koska Crotwellin vartaloa ei löytynyt ja kuolinsyy oli epäselvä.


title: Randy Steven Kraft

text: Kraft jäi kiinni vuonna 1983 kuristetun Terry Gambrelin (25) ruumiin löydyttyä. Kraft oli listannut kaikkiaan 65 uhriaan. Hänet asetettiin syytteeseen 16 murhasta ja tuomittiin kuolemaan 29. marraskuuta 1989. Kalifornian korkein oikeus piti tuomion samana 11. elokuuta 2000. Kraft odottaa teloitusta San Quentinissa. Häntä kutsutaan Yhdysvalloissa toisinaan nimellä "The Freeway Killer"; samalla nimellä kutsutaan myös kahta muuta sarjamurhaajaa, William Boninia ja Patrick Kearneytä.


title: Alicya Eyo

text: Alicya Eyo (s. 16. joulukuuta 1975 Hoyton, Liverpool) on englantilainen näyttelijä.


title: Jupiterin suuri punainen pilkku

text: Jupiterin suuri punainen pilkku on soikiomainen, valtava pysyvä pyörremyrsky planeetta Jupiterissa. Pilkun koko on noin 30 000 × 14 000 km ja se on pidempi leveysasteiden suunnassa. Pilkun pilvet ovat huomattavasti korkeammalla ja kylmempiä kuin monet muut Jupiterin pilvet.


title: Jupiterin suuri punainen pilkku

text: Jupiterin suuren punaisen pilkun havaitsi jo Galilei. Se sijaitsee planeetan eteläisellä pallopuoliskolla. Se on 30 000 km pitkä ja noin 14 000 km leveä.


title: Jupiterin suuri punainen pilkku

text: Pilkun pilvet ovat noin 8 km ympäröiviä pilviä korkeampia.


title: Jupiterin suuri punainen pilkku

text: Pilkun ulkoreunalla aine kiertää täyden kierroksen 4–6 päivässä, keskiosassa liike on lähes satunnaista.


title: Jupiterin suuri punainen pilkku

text: Pilkun koko on pienentynyt 15 prosenttia vuosien 1996 ja 2006 välisenä aikana.


title: Jupiterin suuri punainen pilkku

text: Jupiterissa on nähty myös ruskeita, valkeita ja punaisia soikioita, jotka ovat Suurta Punaista pilkkua lyhytikäisempiä. Vuonna 2000 Jupiteriin syntyi yhdistymällä kolmesta suuresta valkeasta soikiopilkusta Pieni punainen pilkku, joka on näyttänyt voimistuvan jatkuvasti. Kolmas suurehko pilkku havaittiin vuonna 2006.


title: Ralph Craig

text: Ralph Cook Craig (21. kesäkuuta 1889 Detroit, Michigan – 21. heinäkuuta 1972 Lake George, New York) oli yhdysvaltalainen pikajuoksija ja kaksinkertainen olympiavoittaja Tukholman olympialaisista.


title: Ralph Craig

text: Ralph Craig oli alun perin aitajuoksija. Hänestä kuitenkin kehittyi sileitten matkojen pikajuoksija Michiganin yliopistossa. Vuosina 1910 ja 1911 hän voitti IC4A-kisojen 220 jaardin mestaruudet.


title: Ralph Craig

text: Craig sivusi vuonna 1910 suoralla radalla juostun 220 jaardin maailmanennätystä 21,2. Hän pysyi ennätyksen jaettuna haltijana, kunnes Charles Paddock paransi ennätystä vuonna 1921.


title: Ralph Craig

text: Vuonna 1912 Craig selviytyi olympiajoukkueeseen ja matkusti Ruotsiin. 100 metrin finaalissa suurin ennakkosuosikki oli Craigin maanmies Don Lippincott, joka oli kisojen karsintalähdössä juossut uuden maailmanennätyksen 10,6. Seitsemän varaslähdön jälkeen finaalin voitti kuitenkin Craig, ajalla 10,8. Lippincott jäi vasta kolmanneksi. Craig kohtasi Lippincottin myös 200 metrin finaalissa, jonka Craig voitti ajalla 21,7 jättäen Lippincottin hopealle kymmenystä hitaammalla ajalla. Craig ei kuulunut Yhdysvaltojen 4 x 100 metrin viestijoukkueeseen, jonka suoritus hylättiin.


title: Ralph Craig

text: Heti olympialaisten jälkeen Craig lopetti aktiiviurheilun. Vuonna 1948 hän teki paluun olympialaisiin varajäsenenä Yhdysvaltojen purjehdusjoukkueessa. Hän ei kuitenkaan osallistunut varsinaiseen kilpailuun. Craig kantoi Yhdysvaltojen lippua kisojen avajaisissa Lontoossa.


title: Olaf Ittenbach

text: Olaf Ittenbach (s. 1969 Fürstenfeldbruck, Länsi-Saksa) on saksalainen kauhuelokuvaohjaaja ja erikoistehosteiden tekijä. Ennen hänen vuoden 1989 esikoisohjaustaan "Black Past" hän toimi hammashoitajana.


title: Olaf Ittenbach

text: Ittenbach teki erikoistehosteet Uwe Bollin vuonna 2005 valmistuneeseen "BloodRayne"-elokuvaan ja on tehnyt niitä myös Bollin "Tunnel Rats" -elokuvaan.


title: Olaf Ittenbach

text: Ittenbachin vaimo Martina, jonka kanssa hän meni naimisiin vuonna 2004, on näytellyt monissa hänen elokuvissaan.


title: Jacques-Édouard Alexis

text: Jacques-Édouard Alexis (s. 21. syyskuuta 1947 Gonaïves) on entinen Haitin pääministeri. Hän oli asemassa maaliskuusta 1999 maaliskuuhun 2001 ja uudelleen 21. toukokuuta 2006 – 14. huhtikuuta 2008.


title: Jacques-Édouard Alexis

text: Alexis on ollut Haitin valtionyliopiston kemian apulaisprofessorina 1973–1976 ja tutkimusapulaisena Université Lavalissa Québecissa 1977–1978, jossa suoritti maisterin tutkinnon elintarviketeknologiassa. Hän opetti Haitin yliopistolla sekä École Moyenne d’Agriculturessa 1979–1985. Hän oli myös Quisqueyan yliopiston ensimmäinen rehtori 1990–1995.


title: Jacques-Édouard Alexis

text: Alexis oli presidentti René Prévalin hallituksen koulutus-, nuoriso- ja kulttuuriministerinä sekä sisäministerinä.


title: Jacques-Édouard Alexis

text: Pääministeriksi Préval nimitti hänet 16. heinäkuuta 1998. Tuota ennen kongressi oli hylännyt kolme edellistä ehdokasta, mikä johti vuoden mittaiseen poliittiseen kriisiin. Kun Préval valittiin uudelleen 2006, hän nimitti Alexiksen uudelleen pääministeriksi.


title: Jacques-Édouard Alexis

text: Hänen talouspolitiikkaansa alettiin arvostella ja huhtikuussa 2008 hän selvisi luottamuslauseäänestyksestä. Huhtikuussa 2008 maassa puhkesi mellakoita ruoan ja polttoaineiden nousevan hinnan vuoksi, jolloin Alexis ilmoitti sijoitusohjelmasta elinkustannusten alentamiseksi. Senaatti päätti kuitenkin yksimielisesti 12. huhtikuuta erottaa hänet.


title: Appleseed

text: Appleseed (, televisioesityksessä käytetty myös nimeä Omenansiemen) on vuonna 2004 julkaistu tietokoneanimaationa toteutettu anime-elokuva. Elokuvan monet hahmot perustuvat Masamune Shirowin samannimiseen mangaan, mutta juoni on erilainen. Se sijoittuu tulevaisuuteen vuoteen 2131. Päähenkilö on Deunan Knute, kolmannesta maailmansodasta selvinnyt naissotilas. Hän päätyy utopia-kaupunkiin nimeltä Olympos, jonka asukkaat ovat puoleksi ihmisiä, puoleksi parhaista teknisistä komponenteista geenimanipuloituja klooneja.


title: Appleseed

text: Appleseed on esitetty Yle Teemalla kaksi kertaa. Ensimmäinen kerta oli 23. marraskuuta 2006 ja toinen joulukuussa 2007.


title: Antoinette Frank

text: Antoinette Frank (s. 30. huhtikuuta 1971) on yhdysvaltalainen kolmoismurhaaja ja entinen poliisi. Hän syyllistyi yhteen New Orleansin lähihistorian tunnetuimmista rikoksista.


title: Antoinette Frank

text: Frank eli epävakaan lapsuuden, mutta halusi pienestä pitäen poliisiksi. Hän kärsi vakavista psyykkisistä ongelmista perheensä hajanaisuuden vuoksi; mm. veli oli paossa lain kouraa ja isä esiintyi hänen elämässään vain satunnaisesti.


title: Antoinette Frank

text: Frank palveli New Orleansin poliisissa alle vuoden. Hän kuitenkin sai paikan huolimatta useista valehdelluista kohdista poliisiksi pääsemisen yhteydessä. Hän tapasi erään ampumavälikohtauksen yhteydessä tulevan poikaystävänsä, epäillyn huumausainerikollisen Rogers LaCazen. Hän antoi myöhemmin LaCazen jopa ajella poliisiautolla.


title: Antoinette Frank

text: Frank ja LaCaze tulivat 4. maaliskuuta 1995 varastetulla avaimella sulkemaisillaan olevaan Kim Anh -nimiseen vietnamilaiseen ravintolaan itäisessä New Orleansissa. Tätä seuranneen ammuskelun yhteydessä Frank surmasi kaksi ravintolan työntekijää, Ha ja Cuong Vun sekä poliisikollegansa Ronnie Williamsin. Sekä Frank että LaCaze saivat kuolemantuomiot.


title: Vapaa Saksan ammattiyhdistysten liitto

text: Vapaa Saksan ammattiyhdistysten liitto (, lyh. FDGB) oli Saksan demokraattisessa tasavallassa toiminut ammattiyhdistysten keskusjärjestö. Poliittisten puolueiden lailla se oli edustettuna Kansallisessa rintamassa, ja se lähetti myös edustajiaan DDR:n parlamenttiin, Kansankamariin.


title: Vapaa Saksan ammattiyhdistysten liitto

text: Ammatillinen yhdistyminen alkoi Neuvostoliiton miehitysvyöhykkeellä Saksassa melko pian miehityksen jälkeen. Vapaa Saksan ammattiyhdistysten liitto järjestäytyi itsenäisten ammattijärjestöjen kattojärjestöksi ensin Berliinissä jo kesällä 1945 ja koko Neuvostoliiton miehitysvyöhykkeelle toiminta laajeni helmikuussa 1946. Alussa mukana oli myös kristillisiä ja sosiaalidemokraattisia työväenjärjestöjä, mutta johtoasema oli alusta alkaen kommunisteilla.


title: Vapaa Saksan ammattiyhdistysten liitto

text: Vuonna 1950 Vapaa Saksan ammattiyhdistysten liitto ilmoitti, ettei se enää ole "pelkkä ammattiyhdistys" ("Nurgewerkschaft"), vaan että se on valmis ottamaan sille yhteiskunnassa kuuluvan roolin työväenluokan johtamisessa sosialistisen yhteiskunnan rakentamiseen. Järjestö tunnusti Sosialistisen yhtenäisyyspuolueen SED:n roolin työväenluokan parhaimmistona ja luokkataistelun johtajana, selitti tukevansa sosialistisen yhteiskunnan rakentamista ja suunnitelmatalouden täytäntöönpanoa sekä tunnustavansa Neuvostoliiton roolin kansainvälisen työväenluokan johtajana. FDGB luopui samalla myös lakko-oikeudestaan. Lakot olivat sen mukaan tulleet mahdottomiksi, koska työväenluokka omisti nyt tehtaat ja tuotantolaitokset. Täten työläiset olisivat lakkoilleet itseään vastaan.


title: Vapaa Saksan ammattiyhdistysten liitto

text: FDGB koostui noin viidestätoista ammattiliitosta. Vuonna 1986 näistä suurimpia olivat metallityöväenliitto IG Metall (1,8 miljoonaa jäsentä), Kaupan ja ravitsemustyöntekijöiden liitto Die Gewerkschaft Handel, Nahrung und Genuss (1,1 miljoonaa), rakennustyöläisten liitto IG Bau-Holz (950 000) sekä valtion ja kuntatyöntekijöiden ammattiliitto Die Gewerkschaft der Mitarbeiter der Staatsorgane und Kommunalwirtschaft (840 000). FDGB:n jäsenlehti oli "Tribüne". Järjestö oli Kansainvälisen ammattiyhdistysten liiton jäsen.


title: Vapaa Saksan ammattiyhdistysten liitto

text: Muiden DDR:n järjestöjen tavoin FDGB oli keskitetysti ja hierarkkisesti järjestetty. Pienin järjestöllinen osa oli "kollektiivi", jonka muodostivat yhden työpaikan tai osaston työntekijät, työnjohtajat ja puoluevirkailijat. Kollektiivi valitsi työpaikan luottamusmiehet – alimmat FDGB:n viranhaltijat – avoimissa vaaleissa. Vain poliittisesti luotettavat jäsenet voivat tulla kyseeseen luottamusmiehinä. Ylemmät viranhaltijat, osaston luottamusmiehistä aina kombinaattien pääluottamusmiehiin olivat lähestulkoon aina SED:n jäseniä, vaikka yksittäistapauksissa myös luotettavia "blokkipuolueiden" jäseniä voitiin valita. Järjestön korkein päättävä elin oli yleiskokous. Herbert Wanken kuoleman (1975) jälkeen FDGB:n johtajana (virallisesti johtokunnan puheenjohtajana) toimi Harry Tisch aina DDR:n hajoamiseen vuonna 1989. Hän oli myös SED:n keskuskomitean jäsen.


title: Vapaa Saksan ammattiyhdistysten liitto

text: Harry Tischin erottua FDGB:tä johti Berliinin aluepäällikkö Annelis Kimmel. 1. helmikuuta 1990 hänen tilalleen valittiin Helga Mausch, joka syrjäytettiin jo saman vuoden toukokuussa. Samalla koko DFGB hajotettiin. Yksittäisen ammattijärjestöt liittyivät tämän jälkeen Saksan liittotasavallassa toimineeseen keskusjärjestöön Deutscher Gewerkschaftsbund DGB:hen.


title: Vapaa Saksan ammattiyhdistysten liitto

text: Vielä maaliskuussa 1990 FDGB yritti rekisteröityä kansankamarivaaleihin valitsijayhdistykseksi, mutta sen hakemus hylättiin, koska kyseessä ei ollut poliittinen puolue.


title: Vapaa Saksan ammattiyhdistysten liitto

text: FDGB:llä oli oma korkeakoulu, Ammattiyhdistyskorkeakoulu "Fritz Heckert".


title: Vapaa Saksan ammattiyhdistysten liitto

text: Virallisesti jäsenyys FDGB:ssä ja sen jäsenammattijärjestöissä oli vapaaehtoista, mutta käytännössä jäseneksi liittymättömiä painostettiin, eikä heillä ollut mahdollisuuksia edetä urallaan. Liittymismaksu oli yksi DDR:n markka, kuukausittaiset jäsenmaksut oli sidottu kuukausipalkkaan. Ammattiyhdistysten kautta kerättiin myös varoja työeläkekassoihin, sairaskassoihin ja opintorahastoihin. Vuonna 1986 98 % DDR:n työläisistä kuului FDGB:hen, jolla oli 9,6 miljoonaa jäsentä. Se oli DDR:n kansalaisjärjestöistä suurin, ja se lähetti myös SED:n jälkeen suurimman ryhmän maan parlamenttiin Kansankamariin. Järjestöllä oli 61 kansanedustajaa.


title: Vapaa Saksan ammattiyhdistysten liitto

text: FDGB:n jäsenillä oli erilaisia jäsenetuja, kuten alennuksia DDR:n valtion rautateillä. Järjestö piti myös yllä työmaakanttiineita. Heillä oli myös mahdollisuus päästä ammattiyhdistyksen järjestämille lomille ja vapaa-ajan viettoihin kotimaassa ja sosialistisissa ulkomaissa. Ammattiyhdistykset voivat myös maksaa jäsenilleen hätäapua äkillisessä sosiaalisessa ja taloudellisessa ahdingossa tai järjestää korottomia lainoja. Työtapaturmissa surmansa saaneiden omaiset saivat ammattijärjestöltä kuolinrahan.


title: Sarah Balabagan

text: Sarah Balabagan (s. 16. elokuuta 1979) on filippiiniläinen entinen vanki Arabiemiirikunnissa.


title: Sarah Balabagan

text: Balabagan kasvoi Sultan Kudaratin maakunnassa Mindanaolla. Hän lähti palvelijattareksi Al-Ayniin. 14-vuotiaana 19. heinäkuuta 1994 hän iski 85-vuotiasta työnantajaansa Almas Mohammed al-Baloushia 34:sti puukolla. Balabaganin mukaan al-Baloushi oli yrittänyt raiskata tämän, ja hän oli toiminut itsepuolustukseksi. 26. kesäkuuta 1995 oikeus katsoi hänen joutuneen sekä raiskauksen uhriksi että syyllistyttyään itse tappoon. Hänet tuomittiin seitsemän vuoden vankeusrangaistukseen sekä maksamaan uhrin omaisille 150 000 dirhamia, kun hänelle itselleen määrättiin maksettavaksi 100 000 dirhamia.


title: Sarah Balabagan

text: 6. syyskuuta 1995 toinen, islamilainen oikeusistuin ei pitänyt Balabagania raiskauksen uhrina vaan tuomitsi tämän kuolemaan ampumalla murhasta. Tapaus herätti kansainvälistä huomiota ja valitusten jälkeen Balabaganin tuomio muutettiin 30. lokakuuta vuoden vankeudeksi, kepiniskuiksi ja rahallisiksi korvauksiksi. Hän palasi Filippiineille 1. elokuuta 1996.


title: Sarah Balabagan

text: Balabaganin tapauksesta tehtiin vuonna 1997 elokuva "The Sarah Balabagan Story", jonka ohjasi Joel Lamangan ja jonka pääosassa esiintyy Vina Morales. Balabagan aloitti vapautumisensa jälkeen uran laulajana ja pääsi esiintymään televisioon Geri Halliwellin kanssa. Hänestä tuli vuonna 1998 yksinhuoltajaäiti. Hän ilmoitti elokuussa 2003 kihlauksestaan Russell Vergaraan. Hän on luopunut islamista ja kääntynyt kristinuskoon.


title: Transkobalamiini

text: Transkobalamiinit ovat kantajaproteiineja, jotka kiinnittyvät syanokobalamiiniin eli B-vitamiiniin ja kuljettavat ne solukalvon läpi. Niillä on merkitystä tutkittaessa B-vitamiinin puutetta, sillä jos transkobalamiiniin kiinnittyneen B12-vitamiinin osan holotranskobalamiinin seerumipitoisuus pienenee, se voisi teoriassa merkitä B-puutteen kehittymisen varhaisvaihetta. Transkobalamiineja on I, II ja III, ja niistä transkobalamiini II on fysiologinen kuljettajaproteiini. Seerumin B-vitamiini on pääasiassa (80 %) sitoutuneena transkobalamiini I:een eikä siten ole elimistön käytettävissä. Vain transkobalamiini II:een sitoutunut vitamiini on elimistön käytettävissä. Transkobalamiini I:n puutos on harvinainen. B-vitamiinin määrä on siinä vähäinen, mutta megaloblastisen anemian muita löydöksiä tai oireita ei ilmene. Transkobalamiini II:n puutokseen liittyy jo lapsena alkava megaloblastinen anemia, jossa B-vitamiinipitoisuus on normaali.


title: Andreas Wilson

text: Andreas Wilson (s. 7. maaliskuuta 1981 Tukholma) on ruotsalainen näyttelijä ja malli. Hänen ensimmäinen elokuvaroolinsa oli pääosa parhaasta vieraskielisestä elokuvasta Oscar-ehdokkuuden saaneessa elokuvassa "Pahuus" (2003). Hänet valittiin rooliin yli 120 hakijan joukosta. Elokuvassa "Animal" (2005) Wilson esittää ensimmäisen täysin englanninkielisen pääosansa. Hän esittää pääosaa myös elokuvissa "Den utvalde" (2005) "Kill Your Darlings" (2006) ja "Baban biilit" (2006). Hän esitti myös yhtä pääroolia televisiosarjan "Hubotit – melkein ihmisiä" (2012) ensimmäisellä tuotantokaudella.


title: Andreas Wilson

text: Wilson toimii myös Abercrombie & Fitch -vaatekaupan mallina.


title: Makro

text: Makro on tietokoneohjelmien erityinen laji. Makroja käytetään ohjaamaan sovellusohjelman toimintaa eli sovellus saadaan makrojen avulla suorittamaan tietyt tehtävät käyttäjän puolesta.


title: Makro

text: Yksinkertaisimmillaan makro on tallennettu ja nimetty sarja näppäimistöltä annettuja komentoja, joka voidaan suorittaa kutsumalla sitä annetulla nimellä. Makrot voidaan myös liittää tiettyyn näppäimeen tai useimmiten näppäinyhdistelmään. Tällainen yksinkertainen makro siis automatisoi käyttäjän ohjelmalle suorittaman rutiinitoimenpiteen. Näitä makroja kutsutaan "näppäimistömakroiksi".


title: Makro

text: Makroihin voidaan tallentaa tai ohjelmoida myös hiirikomentoja, jolloin tuloksena on "hiirimakro".


title: Makro

text: Makrojen ohjelmointiin käytettävät ohjelmointikielet voivat joko käsittää vain suppean joukon näppäimistöltä annettavia komentoja vastaavia koodeja tai ne voivat olla täysin kehittyneitä lausekieliä, jolloin niillä voidaan ohjelmoida kokonaisia sovelluksia.


title: Makro

text: Esimerkiksi Microsoft Officeen sisältyvä VBA-ohjelmointikieli (Visual Basic for Applications) on kehittynyt yksittäisissä Microsoftin toimisto-ohjelmissa käytetyistä makrokielistä ja korvannut ne.


title: Makro

text: Makrokielten monipuolistuminen on lisännyt niiden väärinkäytön mahdollisuuksia: voidaan luoda makroviruksia eli haittaohjelmia, jotka on ohjelmoitu käyttäjän huomaamatta toimiviksi makroiksi.


title: Makro

text: Makroja käytetään myös tietokonepeleissä, kuten verkkoroolipelissä World of Warcraft.


title: Tadanobu Asano

text: Tadanobu Asano () (oik. Tadanonu Satō (), syntynyt 27. marraskuuta 1973 Jokohama, Japani) on japanilainen näyttelijä.


title: Asteria

text: Asteria () oli kreikkalaisessa mytologiassa useamman eri naishahmon nimi.


title: Asteria

text: Asteria oli titaanien Koioksen ja Foiben tytär ja Leton sisar. Hän meni naimisiin titaani Perseksen kanssa ja synnytti tälle Hekaten.


title: Asteria

text: Zeuksen yritettyä vietellä hänet hän muuttui viiriäiseksi ja hyppäsi rakastajaansa paetakseen mereen. Täällä häntä puolestaan ahdisteli Poseidon, jolta paetakseen Asteria muuttui Deloksen saareksi.


title: Asteria

text: Asteria oli yksi Danaoksen viidestäkymmenestä tyttärestä, danaidista, jotka hääyönään yhtä lukuun ottamatta surmasivat miehensä isänsä käskystä. Hänen miehensä lyhyen avioliiton aikana oli Khaitos.


title: Asteria

text: Asteria oli yksi gigantti Alkyoneuksen seitsemästä tyttärestä, alkyonidista, jotka suruissaan isänsä kuolemasta hyppäsivät mereen. Amfitrite kuitenkin muutti heidät kuningaskalastajiksi pelastaakseen heidän henkensä.


title: Pikkubussi

text: Pikkubussi on linja-auton tyyppinen, mutta pienempi henkilönkuljetusajoneuvo.


title: Pikkubussi

text:
Pikkubussin moottorina toimii yleensä alustana käytetyn pakettiauton diesel- tai bensiinimoottori, ja joihinkin suurimmista pikkubusseista on myös vaihdettu jälkikäteen suurempitilavuuksinen moottori (useimmiten dieselmoottori). Alustana toimii yleensä pisin malli tai vain runkokori pakettiautosta, ja sen matkustajatilaan mahtuu yleensä 7–15 henkilöä kuljettaja mukaan lukien.
Pikkubusseja on rakennettu Suomessa mm. Ford Transit-, Toyota Hiace- ja Volkswagen Transporter -pakettiautoista sekä Mercedes-Benzin umpipakettiautomalleista.


title: Pikkubussi

text:
Pikkubussien rekisteröinti ja ajamiseen vaadittava ajokortti vaihtelee bussin koon mukaan. Osaa pikkubusseista, joihin mahtuu enintään 1+8 matkustajaa, saa kuljettaa joko henkilöauto- tai kuorma-autokorteilla, mutta suurimpiin, 15 henkilöä kuljettaviin vaaditaan linja-autokortti. Rekisteröinti riippuu myös bussin koosta, sillä pienemmät bussit voivat ajaa rajoitusten mukaan aina, mutta suurimmat mallit ovat rajoitettu linja-autojen tapaan 100 kilometriin tunnissa. Tästä varoittaa takana sijaitseva 100-merkki.- Henkilöautokortilla ajettavissa olevista pienoisbusseista menee henkilöauton vero,
minkä takia näitä ei meillä käytännössä ole yksityiskäytössä.


title: Pikkubussi

text: Monet linja-auto- ja kuljetusyhtiöt tarjoavat asiakkaiden käyttöön pikkubusseja pienemmille seurueille. Myös monet seurat käyttävät pikkubusseja jäsenten kuljettamiseen muun muassa otteluihin ja muihin tapahtumiin. Taksiautoilijat ovat hankkineet pikkubusseja koululaisten ja opiskelijoiden kuljetuksiin varsinkin haja-asutusalueilla. Tarpeellisin lisälaittein (esim. pyörätuolinostin) varustettuina pikkubusseja käytetään palveluliikenteessä vanhuksia ja liikuntarajoitteisia henkilöitä varten. Osa pikkubusseista toimii lentokentiltä ja rautatieasemilta kuljettamiseen, etenkin jos asemat ovat kaukana lähimmän kaupungin keskustasta.


title: Kaija Kiiski

text: Kaija Kiiski (s. 6. maaliskuuta 1949 Petäjävesi) on suomalainen näyttelijä. Hänet tunnetaan muun muassa lastenohjelmien ääninäyttelijänä.


title: Jarmo Heikkinen

text: Jarmo Heikkinen (s. 22. helmikuuta 1950 Seinäjoki) on suomalainen näyttelijä, käsikirjoittaja, ohjaaja ja selostaja.


title: Jarmo Heikkinen

text: Heikkinen työskenteli Yleisradiossa vakituisesti vuosina 1973–2010 ja on myöhemminkin jatkanut dokumenttien selostamista ja ohjelmien toimittamista. Heikkinen on opiskellut Helsingin yliopistossa suomen kieltä, teatteritiedettä ja kirjallisuutta. Koulutukseltaan hän on humanististen tieteiden kandidaatti ja logonomi. Hän asuu nykyään Espoossa. Jarmo Heikkisen tyttäriä ovat näyttelijät Mirjami Heikkinen ja Heljä Heikkinen.


title: Jarmo Heikkinen

text: Hänet tunnetaan erityisesti TV1-kanavan "Avara luonto" -ohjelman suomenkielisenä selostajaäänenä sekä radion kirjallisuusohjelmien lukijana. Lisäksi hän on esiintynyt ääninäyttelijänä muun muassa piirrossarjassa "Matka maailman ympäri" sekä Albert Barillén suosituissa animaatiosarjoissa "Olipa kerran elämä" ja "Olipa kerran ihminen". Tämän lisäksi hän toimii kertojana myös Yle TV 1:n ohjelmamainoksissa. Vuonna 1995 Heikkinen sai Lastenkirjainstituutin Onnimanni-palkinnon.


title: Jarmo Heikkinen

text: Heikkinen on työskennellyt Yle Kulttuurin toimittajana ja ohjaajana, viimeksi Yle Teeman TV-arkisto -sarjan haastattelijana. Hänen viimeisimpiä pitkiä dokumenttejaan ovat "Esko Salminen – läsnä" (2008) sekä "Jurkan huonetta ja sukua" (2009).


title: Irma Martinkauppi

text: Irma Martinkauppi (o.s. Karkama, s. 28. kesäkuuta 1938 Oulu) on suomalainen näyttelijä. Hän oli vuonna 1967 yksi Ryhmäteatterin perustajajäsenistä, mitä ennen hän näytteli 1960-luvun alkupuolella Kokkolan kaupunginteatterissa ja Vaasan Suomalaisessa Teatterissa. Hänen merkittäviä elokuvaroolejaan on naispääosa elokuvassa "Jouluksi kotiin".


title: Rauni Järvilehto

text: Rauni Järvilehto on suomalainen radiotoimittaja sekä dokumenttiohjaaja. Radioon hän on toimittanut lastenohjelmia, kulttuuriohjelmia sekä ohjannut kuunnelmia.


title: Rauni Järvilehto

text: Hänen tunnetuimpia televisiodokumentteja ovat muun muassa lestadiolaisuudesta kertova dokumentti "Ainoa oikea Jumala", pianisti Ralf Gothónista kertova dokumentti" Kiveen kirjoitettu" sekä dokumentti kuvanveistäjä Eila Hiltusesta "Aikojen saatossa".


title: Rauni Järvilehto

text: Hän on nuoruudessaan ollut myös televisiokuuluttajana Yle TV2:ssa, sekä näytellyt muun muassa ääninäyttelijänä "Olipa kerran ihminen" -piirrossarjassa, sekä tehnyt muita spiikkeritöitä.


title: Tiina Harpf

text: Tiina Maria Harpf (s. 1953) on suomalainen toimittaja, tapahtumakoordinaattori, käsikirjoittaja ja ääninäyttelijä. Hän on näytellyt Aito Mäkisen ja Virke Lehtisen elokuvan "Muurahaispolku" (1970) naispääosassa ja ääninäyttelijänä muun muassa piirrossarjassa "Olipa kerran ihminen". Hän teki elokuvan "Muumipeikko ja pyrstötähti" (1992) suomenkielisen ohjauksen.


title: Tiina Harpf

text: Tiina Harpf on toimittaja Uki Kempin ja näyttelijä-ohjaaja Raiku Kempin tytär.


title: Tom Harkin

text: Thomas Richard "Tom" Harkin (s. 19. marraskuuta 1939) on yhdysvaltalainen demokraattisen puolueen poliitikko. Hän on edustanut Iowaa Yhdysvaltain senaatissa vuodesta 1985.


title: Tom Harkin

text: Harkin syntyi Cummingissa, Iowassa, kaivosmies Patrick Harkinin ja slovenialaisen maahanmuuttaja Francesin pojaksi. Frances menehtyi pojan ollessa 10-vuotias. Harkin valmistui Iowa State Universitystä vuonna 1962 ja palveli Yhdysvaltain laivastossa vuosina 1962–1967. Hän sai Juris Doctorin arvon Amerikan katolisen yliopiston Columbus School of Law'sta 1972.


title: Tom Harkin

text: Harkin työskenteli lakimiehenä ennen valintaansa Yhdysvaltain edustajainhuoneeseen 1974. Hänet valittiin uudelleen vuosien 1976, 1978, 1980 ja 1982 vaaleissa. Harkin pyrki onnistuneesti senaattiin vuonna 1984 ja on sen jälkeen tullut valituksi uudelleen vuosina 1990, 1996, 2002 ja 2008. Tammikuussa 2013 hän ilmoitti, ettei pyri kuudennelle kaudelle vuoden 2014 vaaleissa.


title: Tom Harkin

text: Harkin meni vuonna 1968 naimisiin minnesotalaisen Ruth Raduenzin kanssa. Heillä on kaksi tytärtä.


title: Jääkiekon maailmancup 1996

text: Jääkiekon maailmancup 1996 () oli IIHF:n, NHL:n ja NHLPA:n järjestämä, laatuaan ensimmäinen jääkiekkoturnaus. Turnaus korvasi aiemman Kanada-cupin.


title: Jääkiekon maailmancup 1996

text: Turnaukseen osallistui kahdeksan maata jotka jaettiin kahteen, Euroopan ja Pohjois-Amerikan lohkoon. Jatkoon pääsi lohkon kolme parasta joukkuetta. Lohkovoittaja pääsi suoraan välieriin, toinen ja kolmas pelasivat vielä ristiin puolivälieräottelut.


title: Jääkiekon maailmancup 1996

text: Voiton vei ensimmäistä kertaa maan historiassa Yhdysvallat, toiseksi tuli Kanada. Hienoiseksi yllätykseksi voidaan laskea Tšekin alisuorittaminen, muun muassa Saksa voitti alkusarjan ottelussa Tšekin 7–1. Maalivahdit, jotka ovat pelanneet 40% joukkueensa peleistä.


title: Pat Roberts

text: Charles Patrick ”Pat” Roberts (s. 20. huhtikuuta 1936 Topeka) on yhdysvaltalainen republikaanipoliitikko ja nykyinen vanhempi senaattori Kansasista. Ennen aloittamistaan senaatissa 3. tammikuuta 1997 hän oli istunut Yhdysvaltain edustajainhuoneessa vuodesta 1981.


title: Viettelyksen vaunu

text: Viettelyksen vaunu ("A Streetcar Named Desire") on yhdysvaltalainen draamaelokuva vuodelta 1951. Sen on ohjannut Elia Kazan, ja sen pääosia näyttelevät Vivien Leigh ja Marlon Brando. Elokuva perustuu Tennessee Williamsin samannimiseen näytelmään vuodelta 1947.


title: Viettelyksen vaunu

text: Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. American Film Institute listasi sen sijalle 45 vuonna 1998.


title: Viettelyksen vaunu

text: Elokuva sai aikoinaan kaksitoista Oscar-ehdokkuutta ja voitti neljä Oscaria. Marlon Brando oli neljästä ehdokkaana olleesta näyttelijästä ainoa, joka ei saanut patsasta. Sekä Vivien Leigh että Brando olivat näytelleet roolinsa teatterissa ennen elokuvaa, Leigh Lontoossa ja Brando Broadwaylla. Jessica Tandy esitti Blanchea Broadwaylla, mutta Leigh sai filmiroolin, sillä pääosaan haluttiin suuri tähti.


title: Viettelyksen vaunu

text: "Viettelyksen vaunun" Suomessakin ilmestynyt DVD-painos on ohjaajan versio, jossa on kolme minuuttia elokuvasta alun perin sensuroitua materiaalia. Sensuroituja kohtauksia pidettiin aikoinaan eroottisuutensa takia sopimattomana elokuvaan. Alkuperäisessä näytelmässä käsiteltiin monien muiden Tennessee Williamsin näytelmien tavoin homoseksuaalisuutta. Viittaukset tähän puuttuvat elokuvasta, sillä aihe oli 1950-luvun Hollywoodissa tabu.


title: Viettelyksen vaunu

text: "Viettelyksen vaunua" pidetään Marlon Brandon läpimurtoroolina. Sen ansiosta hänestä tuli yksi aikansa suurimmista miestähdistä ja seksisymboleista. Elokuva toi Brandolle hänen ensimmäisen Oscar-ehdokkuutensa.


title: Viettelyksen vaunu

text: Suomen kansallisfilmografian Elonetin tietokannasta selviää että televisioesityksissä ja videolevityksessä elokuvasta on käytetty myös nimeä ”Viettelysten vaunu”.


title: Viettelyksen vaunu

text: Näytelmän nimi viittaa New Orleansin raitiotielinjaan ”Desire”, joka sai nimensä kadusta Desire Street.


title: Viettelyksen vaunu

text: Opettajatar Blanche DuBois (Vivien Leigh) matkustaa raskaana olevan sisarensa Stellan (Kim Hunter) luo New Orleansiin. Stella on mennyt naimisiin amerikanpuolalaisen Stanley Kowalskin (Marlon Brando) kanssa. Blanche ja Stanley eivät tule keskenään toimeen. Blanche on menettänyt koko omaisuutensa, myös hänen ja sisarensa perinnön. Stanley ärähtää, sillä Stellan aviomiehenä hän pitää oikeutenaan osuutta vaimonsa perintöön.


title: Viettelyksen vaunu

text: Blanche elää haavemaailmassa. Hän aloittaa suhteen Stellan ja Stanleyn tuttavan Mitchin (Karl Malden) kanssa. He suunnittelevat naimisiinmenoa. Suhde kariutuu, kun Stanley saa selville ja paljastaa, että Blanchella on ollut suhde alaikäisen oppilaansa kanssa.


title: Viettelyksen vaunu

text: Lopulta Stellan synnytys alkaa ja hän lähtee sairaalaan. Stanley, onnellisena isäksi tulostaan, palaa kotiinsa ja ryhtyy juomaan. Blanche, omassa haavemaailmassaan, vieraantuu todellisuudesta yhä enemmän. Humalainen Stanley raiskaa Blanchen. Blanche menettää järkensä lopullisesti ja hänet viedään mielisairaalaan.


title: Viettelyksen vaunu

text: Näytelmässä Stella hyväksyy Stanleyn tekemän raiskauksen osana hänen luontoaan, mutta elokuvassa Stella jättää Stanleyn.


title: Mitch McConnell

text: Addison Mitchell ”Mitch” McConnell (s. 20. helmikuuta 1942 Tuscumbia, Alabama) on yhdysvaltalainen republikaanipoliitikko. Hän on istunut senaatin jäsenenä Kentuckystä vuodesta 1985 alkaen. Vuosina 2007–2015 hän oli senaatin vähemmistöjohtaja ja vuodesta 2015 enemmistöjohtaja.


title: Mitch McConnell

text: McConnell on ammatiltaan lakimies. Hänen puolisonsa on entinen työministeri ja nykyinen liikenneministeri Elaine Chao.


title: Jim Bunning

text:
James Paul David ”Jim” Bunning (23. lokakuuta 1931 Southgate, Kentucky – 26. toukokuuta 2017) oli yhdysvaltalainen republikaanipoliitikko ja senaatin jäsen Kentuckystä tammikuusta 1999 tammikuuhun 2011. Hän istui aiemmin Yhdysvaltain edustajainhuoneessa vuosina 1987–1999.
Bunning oli baseballsyöttäjä ennen poliittista uraansa. Hän pelasi vuosina 1955–1971 ammattilaissarja Major League Baseballissa ja pääsi vuonna 1996 Baseball Hall of Fameen. Hän valmistui St. Xavier High Schoolista Cincinnatissa vuonna 1949 ja myöhemmin Xavierin yliopistosta.


title: Jim Bunning

text: Bunning aloitti poliittisen uransa 1970-luvun lopulla. Hän istui vain kaksi vuotta Fort Thomasin kaupunginvaltuustossa ennen valintaansa Kentuckyn senaattiin. Hän oli republikaanien ehdokas osavaltion kuvernööriksi 1983, mutta hävisi Martha Layne Collinsille.


title: Jim Bunning

text: Bunning meni vuonna 1952 naimisiin Mary Catherine Theisin kanssa. Heillä oli viisi tytärtä ja neljä poikaa.


title: David Vitter

text: David Bruce Vitter (s. 3. toukokuuta 1961) on yhdysvaltalainen republikaanisen puolueen poliitikko. Hän on edustanut Louisianaa Yhdysvaltain senaatissa vuodesta 2005. Hänet on aiemmin valittu Yhdysvaltain edustajainhuoneeseen ensimmäistä kertaa vuonna 1999. Hän oli jo aiemmin ollut Louisianan edustajainhuoneessa. Hän on koulutukseltaan lakimies. Hän opiskeli Harvardin yliopistossa, Oxfordin yliopistossa ja Tulanen yliopiston lakikoulussa. Hän sai Rhodes-stipendin.


title: David Vitter

text: Vitter syntyi New Orleansissa ja kouluttautui lakimieheksi. Hän oli Louisianan edustajainhuoneen jäsen vuosina 1992–1999. Hänellä ja hänen vaimollaan, entisellä syyttäjä Wendyllä on tyttäret Sophie, Lise ja Airey sekä poika Jack. Vitter on katolilainen.


title: David Vitter

text: Vitter sai Yhdysvalloissa huomattavaa mediahuomiota kommentillaan, jossa hän antoi 30. elokuuta 2005 virheellistä tietoa Hurrikaani Katrinan etenemisestä. Hän ilmoitti, että New Orleansin tulvavesi ei enää nouse, vaan pysyy samana tai vähenee, kun vesi oli kaupungissa yhä uhkaavasti nousemassa. Vitter on konservatiivi, joka tiedetään muun muassa homoliittojen ja abortin vastustajaksi.


title: David Vitter

text: Vuonna 2007 Vitter herätti kohua, kun hänen numeronsa löytyi parittaja Deborah Jeane Palfreyn puhelutiedoista. Hän väittää saaneensa anteeksi Jumalalta ja vaimoltaan.


title: David Vitter

text: Vitter ei eronnut senaatista, vaan pyrki ja tuli valituksi toiselle kaudelle.


title: Susan Collins

text: Susan Margaret Collins (s. 7. joulukuuta 1952) on yhdysvaltalainen republikaanisen puolueen poliitikko. Hän on edustanut Mainea Yhdysvaltain senaatissa vuodesta 1997 lähtien.


title: John Warner

text: John William Warner (s. 18. helmikuuta 1927 Washington (DC)) on yhdysvaltalainen republikaanipoliitikko. Hän toimi Yhdysvaltain laivastoministerinä vuosina 1972–1974 ja edusti Virginiaa Yhdysvaltain senaatissa 1979–2009.


title: John Warner

text: Warner syntyi Washington DC:ssä ja opiskeli siellä St. Albans Schoolissa. Hänen vanhempansa olivat John W. ja Martha Budd Warner. Hän aloitti Yhdysvaltain laivastossa vuonna 1944 ja opiskeli Washington and Lee Universityssä sekä Virginian yliopiston "School of Law'ssa".


title: John Warner

text: Warner on Korean sodan veteraani ja ammatiltaan lakimies. Hän on ollut kolmesti naimisissa; toinen avioliitto oli näyttelijä Elizabeth Taylorin kanssa 1976–1982. Nykyinen avioliitto Jeanne Vander Myden kanssa alkoi 15. joulukuuta 2003.


title: John Warner

text: Warner ei pyrkinyt enää jatkokaudelle vuoden 2008 vaaleissa.


title: Lipon rautatieasema

text: Lipon rautatieasema () oli rautatieliikennepaikka Suomussalmen kunnassa Suomen rataverkkoon kuuluneella rataosuudella Kontiomäki–Taivalkoski. Liikennepaikka otettiin käyttöön vuonna 1959, kun Taivalkosken radasta valmistui Vääkiön ja Taivalniskan välinen osuus. Liikennepaikka lakkautettiin lopullisesti 9. tammikuuta 2005, käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus lakkautettiin liikennöintikelvottomana.


title: Lipon rautatieasema

text: Nykyisin liikennepaikalla on jäljellä yksi sivuraide, jota aiemmin käytettiin junien kohtaamisiin sekä tavaran kuormaukseen. Liikennepaikan asemarakennus on hävitetty, ja siitä on jäljellä vain osia kivijalasta.


title: Vääkiö

text: Vääkiö voi tarkoittaa seuraavia maantieteellisiä kohteita:


title: Lionell Rodriguez

text: Lionell G. Rodriguez (1. helmikuuta 1971 – 20. kesäkuuta 2007) oli yhdysvaltalainen tuomittu murhaaja.


title: Lionell Rodriguez

text: Rodriguez syyllistyi 5. syyskuuta 1990 22-vuotiaan Tracy A. Geen ryöstömurhaan Houstonissa. Hänen serkkunsa James Gonzales oli todistamassa tekoa. Rodriguez pidätettiin ja hän tunnusti. Hän oli ampunut Geen ja anastanut tämän auton. Hän oli pidätyshetkellä veressä.


title: Lionell Rodriguez

text: Rodriguez oli aiemmin saanut vankilatuomion murrosta ja kokaiinin hallussapidosta. Hän oli kotoisin Rosenbergista, Teksasista. Rodriguez tuomittiin kuolemaan. Hänet teloitettiin myrkkyruiskeella.


title: Leinon rautatieasema

text: Leinon rautatieasema () oli rautatieliikennepaikka Suomussalmen kunnassa rataosalla Kontiomäki–Taivalkoski. Liikennepaikka sijaitsee Pesiökylän ja Taivalkosken asemien puolivälissä yhdystien 8980 ja Taivalkosken radan risteyskohdan pohjoispuolella, noin seitsemän ja puolen kilometrin päässä Näljängän Leinokylästä koilliseen Pyhäkylän suuntaan.


title: Leinon rautatieasema

text: Liikennepaikka otettiin käyttöön vuonna 1959, kun Vääkiön ja Taivalniskan välinen rataosuus avatiin liikenteelle. Liikennepaikka lakkautettiin lopullisesti 9. tammikuuta 2005, käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana.


title: Leinon rautatieasema

text: Liikennepaikalla on pääraiteen lisäksi yksi läpiajettava sivuraide sekä kuormausraide ja puutavarankuormauskenttä. Asemarakennus sijaitsee kallioleikkauksessa ratapihan eteläpäässä.


title: Kurtin rautatieasema

text: Kurtin rautatieasema () oli rautatieliikennepaikka Kurtin kylässä Taivalkosken kunnassa rataosalla Kontiomäki–Taivalkoski. Liikennepaikka avattiin liikenteelle vuonna 1959 ja lakkautettiin lopullisesti 9. tammikuuta 2005. Käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana.


title: Kurtin rautatieasema

text: Nykyisin Kurtin asema-alueella ei ole enää ratapihaa, vaan ainoastaan pääraide. Liikennepaikka on merkitty liikennepaikkamerkein, ja se toimi viimeisinä vuosinaan ainoastaan liikenteenohjaukseen liittyvänä luvankysymis- ja ilmoittautumispaikkana.


title: Kurtinjärvi

text: Kurtinjärvi on melko pieni järvi Kurtin kylässä Taivalkoskella, noin 15 kilometriä etelään Taivalkosken kuntakeskuksesta. Kurtin kylä on keskittynyt pääasiassa järven länsirannalle. Seututie 800 kulkee kylän halki sivuten järven länsirantaa, ja lakkautettu Pesiökylän–Taivalkosken rautatie sivuaa järven itärantaa.


title: Kurtinjärvi

text: Järveen laskee useita pieniä virtavesiä, joista huomattavin on järven pohjoisosan Joensuunlahteen laskeva Kortejoki. Järven laskujoki on pohjoisosasta pohjoiseen virtaava Oudonjoki.


title: Tarmo (kauppaketju)

text: Tarmo on suomalainen vähittäiskauppaketju, jossa on mukana runsaasti myymälätilaltaan pieniä lähikauppoja ympäri Suomen, erityisesti pienemmissä taajamissa, joista muut vähittäisliikkeet ovat vetäytyneet. Ketju perustettiin vuonna 1993, kun eräät Tukon T-kauppiaat eivät halunneet siirtyä Spar-ketjun alle. Vuonna 2000 ketjuun kuului 470 myymälää, vuonna 2012 alle 300 myymälää. Ketjun taustalla on niiden tukkukauppana toimiva Wihuri Oy Aarnion Metro.


title: Ensihoito

text: Ensihoito tarkoittaa ammattihenkilöstön (ambulanssihenkilökunta) potilaalle hoitolaitoksen ulkopuolella antamaa hengenpelastavaa tai vamman pahenemista estävää hoitoa. Ensihoitajat antavat ensihoitoa sairaalan ulkopuolella potilaan kotona tai onnettomuuspaikoilla. Ensiavusta sen erottaa suorittajien saama ammatillinen koulutus sekä käytettävissä olevat hoitovälineet.


title: Ensihoito

text: Joskus myös terveyskeskusten ja sairaaloiden päivystyspoliklinikoilla ensivaiheessa annettua hoitoa kutsutaan ensihoidoksi, mutta tällöin termin käyttäminen ei täysin vastaa ensihoidon määritelmiä. Onnettomuustilanteissa ensihoitoyksikkö tuo potilaalle ensimmäisen avun, josta tulee termi ensihoito.


title: Ensihoito

text: Hoitolaitoksen ulkopuolisen hoidon aktivoiminen tapahtuu avuntarvitsijan soittaessa hätänumeroon (Suomessa 112). Hätäkeskuspäivystäjä tekee riskinarvion soittajan antamien tietojen pohjalta ja tarvittaessa lähettää ennalta määritellyn ohjeistuksen mukaan oikeanlaista apua soittajalle.


title: Ensihoito

text:
Suomessa hoitolaitoksen ulkopuolella tapahtuvaa ensihoitoa tarjotaan neliportaisen ensihoitojärjestelmän avulla:
Ensivasteyksikkö voidaan hälyttää silloin, kun on todennäköistä, että se tavoittaa hätätilapotilaan varsinaista ensihoitoyksikköä aikaisemmin. Ensivasteyksikkönä voi toimia esimerkiksi ensivastekoulutuksen saaneesta miehistöstä koostuva pelastuslaitoksen yksikkö (esimerkiksi paloauto) tai lähistöllä sijaiseva poliisipartio. Ensivasteyksikön käytöllä pyritään minimoimaan viive hälytyksen ja potilaan tavoittamisen välillä, koska se on osoittautunut kriittiseksi tekijäksi hätätilapotilaan ennusteessa.


title: Ensihoito

text: Varsinaisia ensihoitoyksiköitä ovat perustason ja hoitotason ambulanssit ja lääkäriyksiköt ja -helikopterit.


title: Ensihoito

text: Perustason ambulanssin henkilöstö koostuu kahdesta ensihoitoon erikoistuneesta lähihoitajasta, perustason ensihoitajasta, lääkintävahtimestarista tai palomies-sairaankuljettajasta. Perustasolla on valmius huolehtia potilaan peruselintoiminnoista tapahtumapaikalla ja kuljetuksen aikana. Perustason ensihoitajien toimilupien osalta voi olla suuriakin alueellisia eroja mm. lääkehoidossa.


title: Ensihoito

text: Hoitotason ambulanssin henkilöstö koostuu puolestaan ainakin yhdestä hoitotason tasotestauksen läpäisseestä hoitajasta (usein ensihoitaja (AMK)) ja toisesta vastaavasta tai perustasolla toimimiseen oikeuttavan tutkinnon suorittaneesta henkilöstä. Hoitotasolla on korotettu valmius huolehtia vakavasti sairastuneesta tai loukkaantuneesta potilaasta ja hänen elintoiminnoistaan kohteessa ja kuljetuksen aikana.


title: Ensihoito

text: Lääkäriyksikkö koostuu nimensä mukaisesti ensihoitolääketieteeseen perehtyneestä ensihoitolääkäristä ja kuljettajasta (ja joskus lisäksi ensihoitajasta). Lääkäriyksikön tarkoituksena on tuoda hätätilapotilaiden hoitoon perehtynyt lääkäri potilaan luo. Lääkäriyksikkö voi olla auto tai helikopteri. Lääkäriyksikkö kuljettaa potilaan hoitolaitokseen erittäin harvoin. Sen sijaan kuljetus tapahtuu lähes aina hoitotason ambulanssissa, jossa lääkäri huolehtii potilaasta yhdessä ambulanssin henkilöstön kanssa. Hoitotason ambulanssit ovat viime vuosina yleistyneet. Esimerkiksi Pirkanmaalle ei ole 1.1.2017 lähtien yhtään perustason ambulanssia kiireellisessä ensihoidossa.


title: Ensihoito

text: Suomessa on muutama pelkästään maitse liikkuva lääkäriyksikkö sekä kuusi laajalla alueella helikopterilla operoivaa lääkäriyksikköä, joiden lisäksi Lapissa toimii kaksi ensihoitajilla miehitettyä pelastushelikopteria. Rajavartiolaitoksen helikopterit toimivat joillain alueilla perustason ensihoitoyksiköinä (Helsingin ja Rovaniemen tukikohdat. Asiasta tehty sopimus ainakin Kymen, Lapin ja Etelä-Karjalan sairaanhoitopiirien kanssa.) Lisäksi Rajavartiolaitoksen Turun tukikohdan päivystyskopteri toimii hoitotason ensihoitoyksikkönä.


title: Ensihoito

text: Viime vuosien aikana sana "ensihoito" on nykyistä ambulanssipalvelua paremmin kuvaavana terminä korvannut sanan "sairaankuljetus". Modernin ensihoitopalvelun ensisijaisena tavoitteena ei ole enää pelkkä potilaiden sairaalaan kuljettaminen, kuten aikaisemmin, vaan potilaiden hoito aloitetaan mahdollisuuksien mukaan jo hälytyskohteessa, ja läheskään jokaista potilasta ei enää nykyaikana kuljeteta sairaalaan. Jos potilaiden hoito hälytyskohteessa ei ole mahdollista, potilaille pyritään valitsemaan tarkoituksenmukaisin hoitopaikka jo kohtaamispaikalla. Jatkohoitoon potilaat siirtyvät joko omalla autolla, taksilla tai tilanteen niin vaatiessa ensihoitohenkilöstön valvomana ambulanssilla tai helikopterilla. Ensihoito kuuluu lääkinnälliseen pelastustoimintaan.


title: Ensihoito

text: Ensihoidon tuottajia Suomessa ovat yksityisyritykset, kuntayhtymät, sairaanhoitopiirit sekä pelastuslaitokset. Pelastuslaitokset tuottavat ensihoitopalveluita lähinnä suurimmissa kaupungeissa. Noin 70 prosentissa Suomen kunnista ensihoidon tuottaa yksityinen yritys. Alan suurimpia yksityisiä yrityksiä Suomessa ovat 9Lives ja Med Group ensihoitopalvelu Oy.


title: Smosh

text: Smosh on Anthony Padillan (s. 16. syyskuuta 1987) ja Ian Hecoxin (s. 30. marraskuuta 1987) muodostama kaksikko. He tekevät mm. lyhyitä sketsejä, musiikkivideoita ja ovat saavuttaneet kuuluisuutta YouTubessa. Smosh perustettiin vuonna 2005. Anthony ja Ian ovat lapsuudenystäviä. Kumpikin kävi American River Collegen ja asuvat Carmichaelissa, Kaliforniassa, ja jotkin videot käsittelevät heidän lapsuuden tarinoitaan. Smosh-perheeseen liittyi vuonna 2015 viisi uutta jäsentä, Olivia, Keith, Courtney, Shayne ja Noah. Miljoonat ihmiset ovat katselleet Smoshin videoita ja muun muassa BBC ja New York Times ovat uutisoineet ilmiöstä sekä niitä on esitetty televisiossa. Vuonna 2015 kaksikko julkaisi oman elokuvansa, joka on muun muassa nähtävissä Netflixissä.


title: Smosh

text: Smoshin "Pokémon Theme" on heidän katsotuin videonsa, joka oli vuonna 2006 puoli vuotta YouTuben kaikkein katsotuin video ja yksi kaikkien aikojen katsotuimmista YouTube-videoista. Kun YouTube poisti videon kesäkuussa 2007, sitä oli katsottu yli 24 miljoonaa kertaa. Maaliskuussa 2007 Smosh voitti "Best Comedy Video of 2006" -kilpailun videollaan "Smosh Short 2: Stranded" YouTuben ensimmäisessä "YouTube Video Awards" -kilpailussa. Joulukuussa 2008 Smosh oli Youtuben kolmanneksi tilatuin kanava. (17.12.2008 635 296 tilaajaa ) (28.10.2009 Smoshilla oli 1 121 861 tilaajaa ja oli YouTuben toiseksi tilatuin kanava) (31.5.2011 Smoshilla oli 2 578 064 tilaajaa ja oli YouTuben neljänneksi tilatuin kanava). Maaliskuussa 2013 Smoshilla oli n. 8 miljoonaa tilaajaa ja yli 2 miljardia videoiden näyttökertaa. Vuoden 2013 alussa Smoshista tuli YouTuben tilatuin kanava. Elokuussa 2013 Smosh tipahti toiseksi tilatuimmaksi kun PewDiePie ohitti heidät. Syyskuun alussa 2016 kanavalla oli jo yli 22 miljoonaa tilaajaa.


title: Smosh

text:
Toinen Smoshin perustajista, Anthony, jätti Smoshin kesäkuussa 2017 keskittyäkseen omaan, itsenäiseen tuotantoonsa.
1. "Soulja Boy Ian"


title: Smosh

text: 2. "Smosh Air Guitar Championship - Ian"


title: Smosh

text: Ian ja Anthony ovat poistaneet videoitaan erilaisista syistä:


title: Ben Cardin

text: Benjamin Louis ”Ben” Cardin (s. 5. lokakuuta 1943 Baltimore, Maryland) on yhdysvaltalainen demokraattisen puolueen poliitikko. Hän on edustanut Marylandia Yhdysvaltain senaatissa 3. tammikuuta 2007 alkaen, mitä ennen hän toimi vuodesta 1987 Yhdysvaltain edustajainhuoneen jäsenenä. Cardin on taustaltaan juutalainen, ja hänen juutalaiset isovanhempansa käyttivät vielä suvun alkuperäistä sukunimeä Kardonsky.


title: Carl Levin

text: Carl Milton Levin (s. 28. kesäkuuta 1934 Detroit) on yhdysvaltalainen demokraattisen puolueen poliitikko. Hän on edustanut Michigania Yhdysvaltain senaatissa jo vuodesta 1979. Hän on siten kaikkien aikojen pitkäaikaisin Michiganin edustaja senaatissa.


title: Carl Levin

text: Levin syntyi juutalaiseen perheeseen ja kouluttautui lakimieheksi. Hän ilmoitti 7. maaliskuuta 2013, ettei pyri seitsemännelle kaudelle vuoden 2014 senaatinvaaleissa. Hänen isoveljensä Sander Levin on pitkäaikainen edustajainhuoneen jäsen.


title: Carl Levin

text: Levin meni vuonna 1961 naimisiin Barbara Halpernin kanssa. Pari sai tyttäret Kate, Laura ja Erica.


title: Debbie Stabenow

text: Deborah Ann ”Debbie” Stabenow, o.s. Greer (s. 29. huhtikuuta 1950) on yhdysvaltalainen demokraattisen puolueen poliitikko. Hän on edustanut Michigania Yhdysvaltain senaatissa 3. tammikuuta 2001 alkaen.


title: Debbie Stabenow

text: Stabenow on syntyperäinen michiganilainen ja valmistui Michigan State Universitystä. Hän istui Michiganin edustajainhuoneessa vuosina 1979–1990 ja Michiganin senaatissa 1991–1994.


title: Debbie Stabenow

text: Stabenow tuli valituksi Yhdysvaltain edustajainhuoneeseen vuonna 1996. Hän haki vuonna 2000 onnistuneesti paikkaa senaatissa. Hänellä on ensimmäisen aviomiehensä Dennis Stabenow’n kanssa kaksi yhteistä lasta, Michelle ja Todd. Pari erosi vuonna 1990. Vuonna 2003 hän avioitui Tom Athansin kanssa, josta erosi vuonna 2010.


title: Hedelmätarha (Hollola)

text: Hedelmätarha on Hollolassa Yli-Kartanon alueella sijainneesta tilasta lohkaistu alue. Se muodostaa suurehkon asutuskeskuksen valtatie 12:n eteläpuolella Vanhantalon ja Kartanon alueiden väliin. Alueella on korkeita 2000-luvulla kunnostettuja ja 1960- ja 1970-luvuilla rakennettuja kerrostaloja sekä etelässä pientaloalue.


title: Hedelmätarha (Hollola)

text: Hedelmätarha sijaitsee alavalla maalla verrattuna Vanhataloon ja kallioon. Kerrostaloalueella ei ole metsää, minkä vuoksi se on melko valoisa kesäaikaan. Hedelmätarhan eteläosassa on pientaloaluetta ja lampi, josta alkaa metsä etelään päin mentäessä. Hedelmätarhan päättyy Vanhantalon ja Kankaan tapaan korkeamalla olevaan Ala-Okeroistentiehen, joka on Renkomäelle nykyään Ala-Okeroiseksi kutsuttavan kylän itäpuolelta ja Riihelän länsipuolelta johtava seututie 296.


title: Hedelmätarha (Hollola)

text: Hedelmätarha on Hollolan kunnalta ostetulle Yli-Kartanon alueella sijainneelle maatilalle perustettu sortavalalaisen puutarhurin 1940 perustama puutarha-alue, jolle rakennettiin Salpakankaan kehittyessä 1960-luvun lopulla ja 1970-luvun alussa korkeita kerrostaloja. Taloihin 2000-luvun alussa tehty korjauksia mm. julkisivun osalta. Välirauhan aikana Hedelmätarhassa kasvatettiin omenoita. Myöhemmin puutarhuri etsi tarhalleen toisen paikan Okeroisista.


title: Norm Coleman

text: Norman Bertram “Norm” Coleman, Jr. (s. 17. elokuuta 1949 Brooklyn, New York) on yhdysvaltalainen republikaanipoliitikko. Hän toimi Saint Paulin pormestarina vuosina 1993–1998 ja oli ehdolla Minnesotan kuvernööriksi 1998.


title: Norm Coleman

text: Coleman otti paikan Yhdysvaltain senaatissa 7. tammikuuta 2003, mutta hävisi seuraavissa vuoden 2008 vaaleissa Al Frankenille. Äänestys oli äärimmäisen tiukka, sillä ääniä jätettiin noin 2,9 miljoonaa, mutta lopulta Franken voitti vain 312 äänen erolla. Äänestystulosta puitiin osavaltionoikeudessa aina kesäkuuhun 2009 saakka, jolloin Minnesotan korkein oikeus päätti äänin 5–0 äänestyksen sujuneen laillisesti ja Coleman myönsi tappionsa.